Beynəlxalq Əlillər Günü ərəfəsində daha bir hərəkət qabiliyyəti məhdud uşaq distant tədrisə cəlb olunub – Mediaktiv.az\nYaxın Şərqdə ən güclü orduya malik olan ölkə hansıdır? – SİYAHI\nAllahşükür Paşazadə: “Şuşa məscidində şiə və sünni qardaşlarımız birlikdə ibadət etdilər”\nHome / Cəmiyyət / Beynəlxalq Əlillər Günü ərəfəsində daha bir hərəkət qabiliyyəti məhdud uşaq distant tədrisə cəlb olunub\nBeynəlxalq Əlillər Günü ərəfəsində daha bir hərəkət qabiliyyəti məhdud uşaq distant tədrisə cəlb olunub\n03 Dekabr 2020\tCəmiyyət\nMuxtar respublikada həyata keçirilən kompleks sosial müdafiə tədbirləri sağlamlıq imkanları məhdud uşaqları da əhatə edir. Onların hərtərəfli inkişafına göstərilən diqqət və qayğı, müvafiq kateqoriyadan olan uşaqların yaradılan şəraitdən səmərəli istifadə etməsi, cəmiyyətə inteqrasiyası üçün əlverişli mühit yaradıb.\nNaxçıvan Muxtar Respublikası Ali Məclisi Sədrinin 2016-cı il 11 yanvar tarixli Sərəncamı ilə təsdiq edilmiş “2016-2020-ci illərdə Naxçıvan Muxtar Respublikasında sağlamlıq imkanları məhdud uşaqların təhsili və reabilitasiyası üzrə Dövlət Proqramı”nın icrası bu baxımdan mühüm əhəmiyyətə malikdir.\nNazirliyin mətbuat xidmətindən MediAktiv.az-a verilən məlumata görə, cari il ərzində də Naxçıvan Muxtar Respublikası Əmək və Əhalinin Sosial Müdafiəsi Nazirliyi tərəfindən Dövlət Proqramında qarşıya qoyulan vəzifələrin icrası diqqət mərkəzində saxlanılır. Bu tədbirlərin davamı olaraq, 3 Dekabr – Beynəlxalq Əlillər Günü ərəfəsində Naxçıvan Muxtar Respublikası Əmək və Əhalinin Sosial Müdafiəsi, Təhsil, Rabitə və Yeni Texnologiyalar nazirliklərinin birgə təşkilatçılığı ilə sağlamlıq imkanları məhdud daha bir uşaq – Gülmirə Abbasova distant tədrisə cəlb edilib. Şərur rayonu Çərçiboğan kəndində yaşayan G.Abbasova zəruri dərs ləvazimatları, tədris vəsaitləri, məktəbli geyimi, həmçinin texniki avadanlıqlarla təmin olunub.\nQeyd edək ki, məhdud fiziki imkanlılar üçün Naxçıvan Regional İnformasiya Mərkəzinin müəllimi tərəfindən Gülmirə Abbasovaya artıq ilk dərs keçirilib. Şagirdin valideynləri yaradılan şəraitə görə minnətdarlığını bildirib.\nƏvvəlki Müdafiə naziri Rusiya sülhməramlı qüvvələrinin komandanı ilə görüşüb\nSonrakı Azərbaycanda kompüter təhlükəsizliyi ilə bağlı müraciətlərin sayı azalıb


Həvarilərin işləri 12 | Onlayn Müqəddəs Kitab | Yeni dünya tərcüməsi\nYaqubu öldürürlər; Butrus həbs edilir (1—5)\nButrus möcüzəvi surətdə azad edilir (6—19)\nMələk Hirodu vurur (20—25)\n12 Təxminən həmin vaxt Hirod padşah yığıncaqdakılardan bəzilərinə zülm etməyə başladı.+ 2 O, Yəhyanın qardaşı Yaqubu+ qılıncla öldürdü.+ 3 Görəndə ki, bu iş yəhudilərin ürəyincədir, Butrusu da tutdurdu. (Bu hadisə Mayasız çörək bayramı günlərində baş vermişdi.)+ 4 Butrusu tutub zindana saldı+ və onun keşiyini çəkmək üçün hər biri dörd əsgərdən ibarət dörd qarovul dəstəsi təyin etdi. Hirod onu Pasxadan sonra xalqın qabağına çıxartmaq niyyətində idi. 5 Beləliklə, Butrus zindanda idi, yığıncaq isə onun üçün gecə-gündüz dua edirdi.+ 6 Hirod Butrusu xalqın önünə çıxartmaq istədiyi günün gecəsi Butrus iki əsgərin arasında yatmışdı. O, iki zəncirlə qandallanmışdı, gözətçilər isə qapının ağzında durub zindanın keşiyini çəkirdilər. 7 Birdən Yehovanın mələyi peyda oldu+ və hücrə işıqlandı. Mələk Butrusun böyrünə toxunub onu oyatdı və dedi: «Tez ol, dur!» Butrusun əllərindəki zəncirlər açılıb yerə düşdü.+ 8 Mələk dedi: «Əynini geyin, səndəlini ayağına keçir». Butrus onun dediyini etdi. Sonra mələk dedi: «Üst paltarını geyin, dalımca gəl». 9 Butrus hücrədən çıxıb mələyin dalınca getdi. O, mələyin etdiyi şeylərin gerçək olduğunu bilmirdi. Ona elə gəlirdi ki, gördükləri bir röyadır. 10 Onlar birinci və ikinci qarovul dəstəsinin yanından keçəndən sonra şəhərə açılan dəmir darvazanın qabağına gəldilər. Darvaza öz-özünə açıldı. Onlar çıxıb küçə ilə getdilər. Qəflətən mələk Butrusdan ayrıldı. 11 Onda Butrus nə baş verdiyini anlayıb dedi: «İndi başa düşürəm ki, Yehova Öz mələyini göndərib məni Hirodun əlindən qurtardı və yəhudi xalqının ümidlərini boşa çıxartdı».+ 12 Butrus bunu anlayandan sonra Mark ləqəbli Yəhyanın+ anası Məryəmin evinə getdi. Orada çoxlu şagird yığışıb dua edirdi. 13 Butrus qapını döydü, Roda adlı qulluqçu qız qapıya çıxdı. 14 O, Butrusun səsini tanıyanda sevincindən qapını da açmadı, içəri qaçıb Butrusun qapının ağzında durduğunu oradakılara xəbər verdi. 15 Onlar qıza dedilər: «Başına hava gəlib?» Lakin qız israrla Butrusun gəldiyini deyirdi. Onda şagirdlər dedilər: «Bu, onun mələyidir». 16 Butrus isə qapını döyürdü. Qapını açanda Butrusu görüb təəccübləndilər. 17 O, əli ilə işarə edib onları sakitləşdirdi. Sonra Yehovanın onu zindandan necə çıxartdığını ətraflı nəql edib tapşırdı: «Bunları Yaquba+ və digər qardaşlara çatdırın». Bunu deyib evdən çıxdı və başqa yerə getdi. 18 Səhər açılanda əsgərlərin arasına çaxnaşma düşdü, çünki heç kim Butrusun hara yoxa çıxdığını bilmirdi. 19 Hirod hər yeri ələk-vələk elədi, onu tapmayanda gözətçiləri sorğu-suala çəkdi, sonra da əmr etdi ki, onları cəzalandırsınlar.+ Hirod Yəhudiyyədən Qeysəriyyəyə getdi və bir müddət orada qaldı. 20 O, Sur və Sidon əhalisinə qarşı bərk qəzəblənmişdi. Onlar birləşib Hirodun yanına gəldilər və padşahın eşikağası Blastı öz tərəflərinə çəkib onun vasitəsilə padşahla barışmaq istədilər, çünki onların ölkəsini padşahın vilayəti ərzaqla təmin edirdi. 21 Bir gün camaat toplaşanda Hirod şah libasını geyib hakim kürsüsünə oturdu və xalqa xitab etdi. 22 Ora toplaşmış camaat isə: «Bu, insan səsi deyil, bu, allah səsidir!» — deyərək qışqırmağa başladı. 23 Yehovanın mələyi həmin andaca Hirodu vurdu, çünki o, Allahı şərəfləndirmədi. Hirod xəstələndi, qurdlar onu yedi və o öldü. 24 Yehovanın sözü isə vüsət alır, hər yana yayılırdı.+ 25 Barnəba+ ilə Şaul Yerusəlimdə yardımla bağlı işlərini başa çatdırdılar+ və Mark ləqəbli Yəhyanı da özləri ilə götürüb+ geri qayıtdılar.


ABŞ dəstəkli PKK-nın YENİ PLANI: HDP DƏ PLANIN BİR PARÇASIDIR\nPKK terror təşkilatı yeni bir plan həyata keçirməkdədir. Bu dəfə də planın içində PYD terror təşkilatı və HDP var.\nArtıq onlar maskalarını atıblar, hamısı əl-ələ son “kozır”larını oynamağa çalışırlar.\nÖcalanın üzərində qurulan bu plan birbaşa ABŞ-da hazırlanıb.\nRakkada asılan Öcalan portretləri də yeni planın bir hissəsi idi.\nİŞİD Rakkanı təslim edəndən sonra meydanda Öcalanın portretləri ilə keçirilən bayram PYD-nin bir PKK olduğunun etirafı idi. Bu, həm də dünyaya bir mesaj idi.\nABŞ-ın inkar etməsinə baxmayaraq, Vaşinqtonun nümayəndəsi Brett Makqurkun da qatıldığı bayramda Öcalanın portretlərinin asılması bir təsadüf əsəri deyil, birbaşa ABŞ-ın məlumatları və təlimatları ilə həyata keçirilmişdi.\nBu gün kimsəyə sirr deyildir ki, PYD terror təşkilatının daxilində kürddən çox Qərb terroristləri var. Və onların başında Amerikalılar gəlirlər.\nRakkadakı “bayram”dan bir gün sonra, PYD-yə qoşulmuş iki Amerika və Kanada terroristi kamera önünə keçərək, Öcalan üçün "bizim liderimiz, mümkün qədər tez buraxılmalıdır" mesajını veriblər.\nABŞ rəhbərliyi bu gerçəyi inkar etsə də, PYD-nin Amerikalı terroristi Bass "PYD və PKK eyni təşkilatdır" mesajını bütün dünyaya sosial şəbəkədən hayqırmışdı.\nBütün bunlara rəğmən PKK/PYD Türkiyədə, Suriyada və İraqda böyük aşınmaya məruz qalıb. Buna görə də yeni strategiya qəbul edildi və buna ABŞ və Avropadan dəstək veriləcək.\nBundan sonra Qərb ictimaiyyətində PKK terrorçubaşının təcriddə olduğunu, onun hər an ölə biləcəyini, bu səbəblə də dərhal azad olunması ilə bağlı rəy yaratmaq və bu yöndə Türkiyədə yeni bir xaos mühiti formalaşdırmaqla aranı qarışdırmaq istəyirlər.\nBurada iki hədəf güdülür.\nQərbin dəstəyi ilə Öcalan üzərindən ictimai psixoz vəziyyətində xalqı küçələrə tökmək və xaos mühiti yaratmaq istəyirlər. Bu üsulları əvvəllər də sınadılar, amma bacarmadılar. Əgər bu dəfə də bacara bilməsələr onda PKK-nı ABŞ-ın və Avropanın terrorçu siyahısından çıxarmağa çalışacaqlar.\nÇünki artıq əllərində başqa heç bir alternativ qalmadı. Belə ki, Qərbin Türkiyə üzərində illərdir istifadə etdiyi iki silahı var idi, biri FETO, digəri isə PKK idi və ikisi də əllərində partladı.\nƏvəzində isə İraq və Suriyanın şimalında Türkiyəyə yönəlik xeyli uğurlar və perspektivlər vardır.\nBu vəziyyət qarşısında Qərb Türkiyəyə qarşı müxtəlif həmlələrdən və legitimləşmiş PKK-dan istifadə edəcək.


Biləsuvar və Salyanda Novruz sevinci - AZƏRTAC - Zəif görənlər üçün\nBiləsuvar və Salyanda Novruz sevinci\nBiləsuvar, 18 mart, Mahir Babayev, AZƏRTAC\nBiləsuvarda ruzi-bərəkət rəmzi olan, özündə milli dəyərləri əks etdirən Novruzun gəlişi təntənə ilə qeyd edilib.\nAZƏRTAC-ın bölgə müxbiri xəbər verir ki, səməni və xonçalarla bəzədilən Heydər Əliyev parkında rayonda istehsal olunan sənaye və kənd təsərrüfatı məhsullarından ibarət sərgi, idmançıların nümunəvi çıxışları, məktəblilərin əl işləri, Novruzun atributları və ənənələri, milli mətbəximizin nümunələri tədbirin rəngarəngliyini daha da artırıb. Kütləvi gəzintidən sonra rayon icra hakimiyyətinin başçısı Mahir Quliyev sakinləri bayram münasibətilə təbrik edib, onlara xoş arzularını çatdırıb. “Bütün sahələrdə böyük uğurlar əldə edən biləsuvarlılar bu il də bayramı ruh yüksəkliyi və xoş ovqatla qarşılayır”, - deyən M.Quliyev bildirib ki, gözəl adət-ənənələrimizi özündə əks etdirən Novruzun bu gün dövlət səviyyəsində qeyd olunması müstəqilliyimizin və ən əsası Prezident İlham Əliyevin milli–mənəvi dəyərlərimizə göstərdiyi qayğının nəticəsidir.\nBayram tonqalının qalanması, baharın gəlişini xarakterizə edən digər adətlərin canlandırılması iştirakçılar tərəfindən maraqla qarşılanıb. Bahar qızının bayram təbriki, Kosa və Keçəlin maraqlı oyunları hər kəsdə xoş ovqat oyadıb. Şənlik baharı vəsf edən nəğmələr, rəqs qruplarının ifaları, rayon bədii özfəaliyyət kollektivlərinin konsert proqramı ilə başa çatıb.\nSalyanda xeyirxahlıq, birlik və həmrəylik bayramı olan Novruz bayramı münasibətilə ümumi rayon tədbiri keçirilib.\nRayon ağsaqqalı Rafiq Kərimov bayram tonqalını yandıraraq, Novruz bayramı münasibətilə sakinləri təbrik edib, hər bir ailəyə ruzi-bərəkət, bol sevinc arzulayıb.\nSonra tədbir iştirakçıları meydanda təşkil edilən xalq tətbiqi sənəti nümunələrindən ibarət sərgilərə baxıb, idmançıların çıxışlarını izləyib, ayrı-ayrı kəndlərin mətbəx və folklor nümunələri ilə tanış olublar. Meydana Novruzun personajları Kosa və Keçəlin daxil olması alqışlarla qarşılanıb. ”Novruz bayramınız mübarək“ mahnısının sədaları altında meydana daxil olan Dədə Qorqud və Bahar qızı qəlblərə sevinc, fərəh və təravət gətirən Novruz bayramı münasibətilə rayon sakinlərini təbrik ediblər.\nBayram tədbiri rayon mədəniyyət və incəsənət ustalarının rəngarəng konsert proqramı və rəqs nümunələri ilə başa çatıb.\nRegionlar 2019-03-18 16:26:00


“Əlilliyi olan şəxslərin məşğulluq qabiliyyətlərinin artırılması proqramı”nın ikinci fazasına başlanılıb - Əmək və Əhalinin Sosial Müdafiəsi Nazirliyi\n“Əlilliyi olan şəxslərin məşğulluq qabiliyyətlərinin artırılması proqramı”nın ikinci fazasına başlanılıb\nBu mərhələdə proqrama 100 nəfər əlilliyi olan şəxs cəlb olunacaq\nƏmək və Əhalinin Sosial Müdafiəsi Nazirliyi və BP-British Councilin birgə layihəsi olan “Əlilliyi olan şəxslərin məşğulluq qabiliyyətlərinin artırılması proqramı”nın ikinci fazasına başlanılıb.\nBununla əlaqədar nazirlik yanında Dövlət Məşğulluq Xidmətinin Bakı şəhər Məşğulluq İdarəsində BP-British Councilin nümayəndələri ilə görüş olub. Məşğulluq mərkəzlərinin nümayəndələri üçün proqram barədə təqdimat da keçirilib.\nProqram əlilliyi olan şəxslərin əmək bazarına çıxışının dəstəklənməsinə, bunun üçün onların əmək bazarında tələb olunan müəyyən bacarıqlara yiyələnmələrinə dəstək məqsədi daşıyır.\nProqramın ikinci fazası 2020-ci ilin avqust ayına kimi davam edəcək və bu mərhələdə Bakı şəhəri üzrə 100 nəfər əlilliyi olan şəxs proqrama cəlb olunacaq. Onlara ingilis dili, kompyuter bacarıqları tədris olunacaq, psixoloji konsultasiya aparılacaq. Namizədlərin seçimi British Council tərəfindən həyata keçirilir. Digər tərəfdən, müvafiq sahələrdə fəaliyyət göstərən qərarverici tərəflər və biznes müəssisələri də tərəfdaş qismində layihəyə cəlb ediləcək.\nQeyd edək ki, ötən il 90-a yaxın əlilliyi olan şəxs bu proqrama cəlb olunaraq təlimlərdə iştirak edib. Onlardan 26 iştirakçı artıq işlə təmin edilib, 20-ə yaxın iştirakçı isə müxtəlif müəssisələrdə təcrübə keçib.\nİşəgötürənlər peşə hazırlığının təşkilində Dövlət Məşğulluq Xidməti ilə əməkdaşlıq...


Salyan şəhəri Ağa Mirəşrəfağa məscidi - Sirat.az\nSalyan şəhəri Ağa Mirəşrəfağa məscidi\nPosted byedsirat 20/09/2021\nMəscid Salyan şəhərinin mərkəzində, Seyidlər məhəlləsində yerləşir. İbadət evinin əsas giriş qapısının sağ tərəfində, divarda daş kitabə həkk olunub. Kitabədə məscidin hicri-qəməri tarixi ilə 1324-cü (1906) ildə tikildiyi göstərilir. Məscid Hacı Tağı tərəfindən Ağa Mirəşrəfağanın adına inşa olunub.\nMəscid kərpicdən tikilib. İbadət evinin tavanı düzbucaqlı formadadır və altı taxta sütun üzərində dayanıb. Məscidin ibadət zalının ortasından isə qədimi çilçıraq asılıb. Bu çilçıraq ibadət zalına işıq verməklə yanaşı, həm də istilik verir.\nMəscidin iki əsas girişi var. İbadət evi iki hissəsədən ibarətdir: qadın və kişi şöbələri. Qadınlar şöbəsi iki mərtəbəlidir. Qadın və kişi şöbələrinin birinci mərtəbəsinin ibadət zalı taxta arakəsmə ilə, ikinci mərtəbəsinin zalı isə şəbəkəli arakəsmə ilə ayrılır. Məscidin kişilər üçün ibadət zalında taxtadan dördpilləli minbər qoyulub.\nSovet dövründə məscid anbar və hospital kimi istifadə edilib.\nAzərbaycan Respublikasının məscidlərinin ensiklopediyası. Bakı-2001.


Sabah həyat daha çətin olacaq, ən əsası da işsizlər üçün... » NUH informasiya agentliyi\nMüsahibə18 oktyabr 2021 20:32\nAzərbaycanda benzin, mavi yanacaq, elektrik enerjisi və diğər kommunal xidmət qiymətlərinin artımı ilə bağlı əhali və rəsmi şəxslər arasında müxtəlif fikirlər səslənməkdədir. Əhali narahatdır...\nDövlətin ətəyindən bərk-bərk yapışan şəxslər, aidiyyatı qurumların rəhbərləri qiymət artımını müdafiə etməkdən yorulmur, əsaslandırmağa çalışırlar. Təbii ki, bu şəxslərin işi həm də budur, olduqları hakimiyyəti, onun addımlarını dəstəkləməli, müdafiə etməlidirlər. Bəlkə belə olmalı deyil, amma bizdə belədir, buna öyrəşmişik.\nÇox hallarda baş verənlərə millət vəkillərinin, xəbər portallarının və bəzi müstəqil ekspertlərin açıq müdafiə mövqeyində, hətta əsaslandıra bilmək üçün savadları çatmadığı mövzularda görünməsi daha iyrənc mənzərə yaradır.\nTəsəvvür edin xalqın, millətin seçdiyi (?), onun sözünü deməli olan, müdafiəsində dayanmalı olan (?) millət vəkili iqtidarın ən qatı müdafiəçisinə rəhmət oxutdurur. Yaxud müstəqil mətbuat dediyiniz portallarda, agentliklərdə qiymət artımını elə urvatsız adamların dili ilə biabırçı formada müdafiə edirlər ki, adam söz tapmır.\nHər şey ortada, göz qabağındadır.\nİki gün əvvəl Tarif Şurasının mavi yanacağın, elektrik enerjisinin qiymətini qaldırması xəbərindən dərhal sonra mətbuatdakı vəziyyətə adamın yazığı gəlirdi. Dayanmadan açıqlamalar, şişirdilmiş fikirlər, pafoslu rəqəmlər və sairə...\nÜmumiyyətlə, qiymət artımının müdafiə olunmasına hansı lüzum var?\nBir neçə dəqiqə içərisində qiymət artımını əsaslandırmaq üçün millət vəkillərini danışdırmaq, aktyordan mövqey öyrənmək, müğənnini iqtisadçıya çevirmək kimə lazımdır? Məsələ burasındadır ki, açıqlamaların hər biri fərqli və daha biabırçı formadadır. Daha ciddi arqumentlərlə əsaslandırmaq, müdafiə etmək əvəzinə daha ciddi sualları ortaya çıxaran fikirlər səslənir. İnanın onları nə oxuyan var, nə qulaq asan, nə də inanan.\nDövlət hesab edir ki, qiymət artımının həyata keçirilməsi üçün konkret səbəblər var və bu səbəblərdən irəli gələrək qiymət artımı lazım bilinib. Bu qədər sadə və bəsit. Zatən ölkədə ciddi, sözünün, mövqeyinin kəsəri olmayan müxalifət yoxdur. Xalq da bir neçə gün danışacaq və yolrulacaq. Bunun üçün əlavə müdafiə hücumlarına, bezdirici mövqelərə nə ehtiyac var?\nİqtisadiyyatın "i"sindən xəbəri olmayan adam nə danışa bilər? Onu niyə məcbur edirlər ki, mütləq danışmalısan?\nDaha bir məsələ ölkə prezidenti İlham Əliyevin 2022-ci ilin büdcəsində sosial yardımların, əmək haqqlarının artılması ilə bağlı təkliflərin hazırlanması barədə sərəncamıdır. Bu sərəncamdan irəli gələn şərhləri oxuduqca adam az qalır özünü assın. Bu qədər irəli getməyə nə lüzum var?\nHələ heç bir ekspert, dövlət qurumu, heç İqtisadiyyat naziri Mikayıl Cabbarov belə artımın nə qədər olacağını, bunun xalqa hansı formada fayda verib-verməyəcəyini bilmir. İndidən bu sərəncamdan irəli gələcək uğurlu addımları sadalamaqla özlərini daha bərbad hala düşürürlər.\nSən adını yaza bilməyən, özünə politoloq, iqtisadçı deyən şəxs hardan bilirsən ki, sabah bu ölkədə çörək 1 manata olmayacaq, dünya bazarında nə, necə dəyişəcək? Havaya qaz püskürməklə bu işlər bitməz.\nHər sayt özü üçün 3-5 deputat, bir-iki iqtisadçı fason adam tapıb nə gəldi açıqlama alıb pülədir. Əsas məsələ odur ki, bu adamlar desin ki, prezidentin sərəncamı alqışlanmalıdır, döğru addımdır, xalq üçün atılan addımdır. Axı hələ bilmirik sərəncamdan irəli nə gələcək? Əcəba, siz bunu deməsəz xalq görmür ki, prezident xalq üçün hansı addımı atır?\nXalq prezidenti də yaxşı görür, ağzına gələni danışan deputatı da, eksperti də. Belə açıqlamalar əksinə xalqda qıcıq, ağıllı adamlarda, bu sahəni bilən peşəkarlarda əlavə suallar yaradır və daha böyük müzakirələr üçün suallar ortaya qoyur.\nDeputatların 95 faizi qiymət artımını inkişafla əsaslandırır. Qiymət artımını inkişafla əsaslandıranlar iqtisadiyyatdan xəbəri olmayanlardır. Avropa dövlətlərində 5 min dollar əmək haqqı alan vətəndaş çörəyi 20 dollara almır, nə də kominal xərcə 1000 dollar ödəmir. Normal əməkhaqqı, yaşayış minimumu olan ölkələrdə kommunal qiymətlərin qalxması problemlər yaratmır, əksinə vətəndaş normal yaşadığını qəbul edir.\nBu gün ağızdolusu danışan şəxslərin, məmurların hansıdan soruşsan ki, ayda qaza nə qədər pul xərcləyirsən, ümumiyyətlə, qazın 1 kubm-nin qiyməti nə qədərdir, bilməyəcək. İnanın səmimiyyətimə bilmirlər. Onlar üçün o qəpik quruşdur və nə qədər qaz pulu ödədikləri maraqlı deyil. Gedin ani sual verin görün hansı deputat bu ölkədə qazın, suyun, işığın qiymətini bilir. 95 faiz məmur ölkədə bu qiymətlərdən xəbəri yoxdur.\nDövlətin məlum qiymət siyasətinin başında İqtisadiyyat naziri Mikayıl Cabbarov dayanır və daha dotasiya ilə işləmək mexanizmi aradan qaldırılır. Bu yaxınlarda ölkə rəhbəri SOCAR, AZAL və dotasiya ilə işləyən diğər qurumların rəhbərlərinə irad tutmuşdu. Ardından Mikayıl Cabbarov SOCAR-ın Müşahidə Şurasının sədri təyin olundu.\nDotasiya yoxdursa, deməli tənzimləmək üçün qiymət artımına getmək lazımdır ki, çıxış yolu kimi bunu görürlər. 2022-ci ildən əmək haqqları və sosial yardımların artımı ilə bağlı sərəncam və hələlik bizə göstərilən balanslaşdırımış bir forma.\nAmma bu siyasət vətəndaşa yeni perespektiv vəd edirmi? Yəni, vətəndaş nə alacaq, nə verəcək? Vətəndaş üçün yaşayış modeli dəyişəcəkmi?\nBir neçə misal çəkməklə bunun təxmini sxemini yaratmaq olar. Əgər mavi yanacağın, benzinin, elektrik enerjisinin qiyməti qalxırsa, sistemli olaraq diğər məhsulların da qiyməti qalxacaq (kələm 1.80 manat, pomidor 3-4 manat) və bu labüddür.\nBu gün "iqtisadçı"lar, "deputat"lar əsaslandırmağa çalışır ki, qiymət artımları gələcəkdə qaldırılması planlaşdırılan əmək haqqları və diğər yardımlar üzündən vətəndaşın yaşamasına təsir etməyəcək. Yəni vətəndaş işıq, su, qaz pulunu yenə əvvəlki kimi ödəyəcək, çörək, kartof, yağ, makaron, soğan və sairə ala biləcək. Yəni aldım qoz, satdım qoz. Qaldırılmış maaşla da eyni işləri görə biləcək.\nAxı vətəndaş ancaq gündəlik tələbatının ödənilməsi üçün işləməlidirmi? Əmək haqqı qaldırılır ki, vətəndaş qaz, su, işıq pulunu rahat ödəyə bilsin, yerdə qalanına da çörək, kartof, yağ alıb yesin? Əmək haqqı buna görəmi qaldırılır? Bu dünya modeli ilə ayaqlaşmaqdırmı? Budurmu bizim inkişafımız? Ac qalmayaq, yeməyə çörəyimiz olsun, vəssalam? Sabah bütün dünyaya bəyan edək ki, ölkəmizdə orta aylıq əmək haqqı 500 manatdır. Rəqəmlər göstərək, bəh-bəhlə hamı başlasın əmək haqqından danışmağa? Kartofla nə gözəl günlər, nə gözəl həyat. Çörəklə gələcəyə doğru və nələr nələr?\nYaxşı bəs işsiz, əmək haqqı, sosial yardım almayan vətəndaş nə edəcək? Bu gün qazın, işığın pulunu verə bilməyən vətəndaş (biri mən özüm) sabah bahalaşan kartofu, soğanı, unu necə alıb yeyəcək?\nAmma və lakin biz dünya standartları ilə ayaqlaşmalıyıq.\nKartof 2 manata olacaqsa olsun, kasıb alıb yeyə bilməyəcəksə almasın, yeməsin, amma əvəzində dünya bizim kağız üzərindəki rəqəmlərimizə baxsın? Yaxşı yuxuya oxşayır.\n1 iyul 2022 12:53\n26 iyun 2022 15:54\n23 iyun 2022 11:54\n21 iyun 2022 19:01\n“Qondarma DXR və LXR-i tanımırıq” - Qazaxıstan Prezidenti\n18 iyun 2022 10:50


AFFA-dan "Kəpəz"ə növbəti seminar » Football-plus.az\nAFFA-dan "Kəpəz"ə növbəti seminar\n28 sen, 21 - 10:34 190\nDünən Gəncə şəhər stadionunda birinci divizionda mübarizə aparan “Kəpəz”in əsas komandasının üzvlərinə danışılmış oyunlarla bağlı seminar keçirilib.\n"Football-plus az" saytının məlumatına görə, UEFA-nın danışılmış oyunlarla bağlı Azərbaycan üzrə nümayəndəsi Seymur Səlimli “Danışılmış oyun haqqında nələri bilməliyik?” və “Bizim hədəfimiz sizi və futbolumuzu qorumaqdı” mövzularında mühazirə oxuyub, maarifləndirici və hesabat xarakterli təqdimatlar edib.\nSeminarda "Danışılmış oyunlar"la mübarizə mövzusunda olduqca əhəmiyyətli məsələlər müzakirə olunub, təcrübə mübadiləsi aparılıb, təqdim edilən məlumat və prezentasiyalar əsasında yoxlama testləri keçirilib.\nİdman Yarışlarının Manipulyasiyası haqqında Konvensiya, Azərbaycan Respublikasının Cinayət Məcəlləsinə, Bədən Tərbiyəsi və İdman haqqında Azərbaycan Respublikasının Qanununa bir sıra əlavə və dəyişikliklər, eləcə də İntizam Komitəsinin İntizam Məcəlləsinə edilmiş əlavə və dəyişikliklər haqda seminar iştirakçılarına məlumat verilib.\nAzərbaycan növbəti beynəlxalq yarışa namizədliyini irəli sürdü\nTədbir açıq havada keçirildi\nŞok: basketbol yığmamızın üzvü də danışılmış oyunlara görə tutulub!


Prezident İlham Əliyev Niderlandın Azərbaycanda yeni təyin olunmuş səfirinin etimadnaməsini qəbul edib - VİDEO - FOTO\n18 Noyabr 2020 12:07\nMilli.Az AZƏRTAC-a istinadən bildirir ki, etimadnaməsini Prezident İlham Əliyevə təqdim edən səfir Paulin Eizema dedi:\n- Təşəkkür edirəm. Xoş gəlmisiniz. Belə gətirdi ki, Sizin Azərbaycana gəlişiniz, demək olar, müharibə dövrünə təsadüf etdi. Odur ki, obyektiv səbəblərə görə bizim görüşümüz təxirə salındı. Mənə məlumat verilmişdir ki, siz, demək olar, iki ay bundan əvvəl gəlmisiniz. Əminəm ki, görüşümüzün nə üçün daha əvvəl baş tutmamasını başa düşürsünüz. Lakin əfsuslar olsun, görüşümüz təyin olunanda mənə məlumat verildi ki, ölkənizin parlamenti Azərbaycana qarşı sanksiyaları nəzərdə tutan, Azərbaycanın əleyhinə və həmçinin Türkiyənin əleyhinə olan qərar qəbul etdi. Mənə köməkçim məlumat verdi ki, müzakirələr zamanı Niderlandın xarici işlər naziri daha da balanslaşdırılmış yanaşma ilə çıxış etdi. Odur ki, biz bunu qiymətləndiririk. Lakin parlamentin belə balanslaşdırılmamış və ədalətsiz bir qərarı qəbul etməsi faktı əlbəttə ki, bizə daha yaxın əlaqələr qurmağa kömək etməyəcək. Əvvəla, dünən bu qərarın qəbul olunması faktını nəzərə alaraq demək istəyirəm ki, Ermənistan bizə hücum etdi. Biz özümüzü müdafiə edirdik və bunun nəticəsində biz beynəlxalq hüququn norma və prinsiplərinə əsasən və tarixə əsasən özümüzə məxsus olan əraziləri azad edə bildik. Bizim mübarizəmiz azadlıq, ərazilərin azad edilməsi uğrunda mübarizə idi və mübarizəmiz böyük hərbi və siyasi uğurla başa çatdı. Sizin də bildiyiniz kimi, noyabrın 10-da müharibəyə son qoyan üçtərəfli bəyanat imzalanmışdır. Buna görə mənə çox qəribə gəldi ki, bundan sonra - Ermənistanın kapitulyasiyası olan bu bəyanatı onun özü imzaladıqdan sonra regionumuzdan uzaqda yerləşən bir ölkədə belə bir qərar qəbul edildi. Yəqin siz də bilirsiniz ki, regional ölkələr bu bəyanatı dəstəkləyiblər. Bütün qonşularımız bu bəyanata dəstəyini ifadə ediblər. Qonşularımızdan ikisi - Rusiya və Türkiyə azərbaycanlıların və ermənilərin təhlükəsizliyini təmin edəcək əməliyyatlarda iştirak edəcək. Odur ki, hesab edirəm, başqa tərəfdənsə bizim tərəfimizdə olmağınız daha ədalətli olardı. Yəqin ki, siz atəşkəsi dəstəkləyən ABŞ Dövlət Departamentinin, Avropa İttifaqının şərhlərini də eşitmisiniz. Buna görə də mən başa düşürəm, parlamentarilərin öz gündəliyi var. Bəzən onların öz istəkləri olur, bu, başadüşüləndir. Parlamentin qəbul etdiyi qərardan ola bilsin, fərqli olan ölkənizin hökumətinin də öz mövqeyinin olduğunu başa düşürəm. Lakin bunun nə üçün baş verməsini bizim xalqımıza izah etmək çətin olacaq. Buna görə də parlamenti belə qərar qəbul edən ilk ölkənin nə üçün Niderland olduğunu insanlar sizdən soruşduqda bu vəziyyətlə üzləşməli olacaqsınız. Praktiki baxımdan, bunun yerdəki vəziyyətə birmənalı şəkildə heç bir təsiri olmayacaq. Vəziyyət indi sabitləşir. Belə bir günü demək olar ki, otuz ildir gözləyən bizim qaçqın və məcburi köçkünlərimiz bu böyük hərbi və siyasi qələbəni qeyd edirlər. Onlar özlərinin qayıdışı üçün vaxt cədvəlini görməyi səbirsizliklə gözləyirlər. Amma bu, vaxt aparacaq, çünki təcavüzkar demək olar ki, hər şeyi dağıdıb. Bu videolar bizim televiziyada nümayiş olunur. Bu dağıntı bəlkə də bizim xalqımıza, mədəni, dini irsimizə, bəşəriyyətə qarşı qəddarlığın, vandalizmin və barbarlığın nadir formasıdır. Ermənistanın müharibə zamanı davranışı həm də onların rəhbərliyinin qeyri-insani münasibətini göstərir. Çünki münaqişə zonasından uzaqda yerləşən dinc şəhərlərə Ermənistan ərazisindən ballistik raketlərlə hücum etmək müharibə cinayətidir. Kasetli və fosforlu bombalardan istifadə etmək müharibə cinayətidir. Bütün beynəlxalq media və QHT-lər bunu təsdiq etdi. Mən təəssüf edirəm ki, söhbətimizə bununla başlamalı oldum. Bu, ancaq onunla əlaqədardır ki, bizim görüşümüz iki gün əvvələ təyin olunmuşdu və sizin parlamentin qərarı ondan sonra qəbul edilib. Bundan başqa mən nə deyə bilərəm? Bir daha deyirəm, bunu izah etmək asan olmayacaq. Bu, həmçinin sizin hökumətinizin, xarici işlər nazirinizin mövqeyindən asılı olacaq. Biz bununla bağlı onların şərhlərini gözləyirik. Çünki mənim köməkçim mənə deyib ki, müzakirə zamanı şərhlər olub, lakin biz şərhləri indi, bu qərar qəbul olunandan sonra gözləyirik. Sözsüz ki, biz Avropa Komissiyasından şərhlər gözləyəcəyik. Bildiyiniz kimi, Avropa Komissiyası və Azərbaycanın çox geniş əməkdaşlıq gündəliyi var. İki il əvvəl biz Brüsseldə Azərbaycanın suverenliyini, ərazi bütövlüyünü və beynəlxalq səviyyədə tanınmış sərhədlərinin toxunulmazlığını tam dəstəkləyən "Tərəfdaşlıq prioritetləri" sənədini parafladıq. Azərbaycan öz ərazisində döyüşürdü, öz ərazi bütövlüyünü bərpa edirdi və bu, BMT Təhlükəsizlik Şurasının qətnamələrinə, Avropa İttifaqı ilə Azərbaycan tərəfindən paraflanmış sənədə uyğundur.\n- Çox sağ olun, cənab Prezident. Qeyd etdiyiniz kimi, mən buraya sentyabrın 20-də, münaqişə yenidən başlayandan bir həftə əvvəl gəlmişəm. Bu, çox narahat dövr, lakin həm də mənə münaqişənin mənbələrinin nədən ibarət olduğunu çox yaxşı başa düşməyə imkan verən zaman idi. Eyni zamanda, mən bununla bağlı paytaxtımla çox sıx şəkildə əlaqə saxladım. Qeyd etdiyiniz kimi, mənim hökumətimin mövqeyi çox balanslaşdırılmışdır. Mən bunu yüksək qiymətləndirirəm. Bu, təhlilin, müzakirələrin və yaxşı dialoqun nəticəsində olub. Mən bir daha vurğulamaq istərdim ki, mənim hökumətimin mövqeyi Avropa İttifaqının mövqeyinə çox uyğundur və çox balanslaşdırılmışdır. Biz münaqişəni izlədik, baş verənləri gördük və münaqişənin hər iki tərəfdə nələrə səbəb olduğu bizi hər zaman çox narahat edir. Bizim sistemdə fərqlilik var. Hökumətin mövqeyi var, parlamentin mövqeyi var və bu, dialoq tələb edir. Bu dialoq bir neçə dəfə baş tutdu və biz qeyd etdik ki, hökumətin balanslaşdırılmış mövqeyinin heç də həmişə parlamentin mövqeyi ilə eyni olması demək deyil. Ötən həftə nazirlə parlament arasında keçirilmiş sonuncu müzakirədə bu məsələlər də qaldırılmışdı. Nazir həm yazılı, həm də şifahi şəkildə israrla bildirdi ki, qaldırılan bu məsələlər mənim hökumətimin mövqeyinə uyğun deyil. Beləliklə, sanksiyalar və bu kimi məsələlər qətiyyən gündəlikdə deyil. Hazırda bu, aktual deyil, bununla bağlı hər hansı sual, müzakirə ola bilməz. Mənim nazirim bunu həm parlamentdə, həm də yazılı formada çox açıq şəkildə bildirib. Şadam ki, bunu burada yenidən təkrarlaya bilirəm.


Burnun əməliyyatsız korreksiyası nədir?\nDünyada demək olar, insanların hər iki nəfərindən biri burun quruluşundan narazıdır və onu korreksiya etdirmək istəyir.\nElə bu səbəbdəndir ki, müasir dövrdə rinoplastikaya (burnun cərrahi yolla korreksiyası) tələb çox yüksəkdir.\nLakin pasiyentlərin çoxu müəyyən səbəblərdən (bərpa müddətinin uzun olması, müxtəlif dərəcəli ağırlaşmaların yaranma riski və s.) əməliyyat etdirməkdən çəkinirlər. Belə olduqda, məhz əməliyyatsız burun korreksiyasına müraciət etmək yerinə düşür.\nAdından da məlum olduğu kimi, bu korreksiya növündə cərrahiyyəyə ehtiyac olmur.\nPeşəkar həkim-kosmetoloqa müraciət etsəniz, müxtəlif üsullarla burnunuzu istədiyiniz formaya sala bilərsiniz.\nNəyə görə burnun əməliyyatsız korreksiyası?\nBurnun əməliyyatsız korreksiya metodunun əsas mahiyyəti ondan ibarətdir ki, burada müxtəlif təbii filler və ya saplardan istifadə edilir. Nəticədə qüsurlar aradan qaldırılır və simmetriya əldə olunur.\nƏməliyyatsız korreksiya tənəffüs problemi, burun çəpəri və sümük əyriliyi olmayan pasiyentlər üçün mükəmməl həll yoludur.\nƏgər burun formasında qüsurlar olarsa, bunun ən münasib aradan qaldırmaq üsulu - fillerlərdir. Onların köməkliyi ilə problem asanlıqla həll olunur.\nƏməliyyatsız burun korreksiyasında mezoterapiya üsulu da geniş tətbiq olunur. Bu metodla burun formasının incəldilməsi həyata keçirilir. Qeyd etmək lazımdır ki, bəzi hallarda fillerlər və saplar vasitəsilə həyata keçirilən burun korreksiyası, rinoplastikadan daha üstündür. Bəzən pasiyent cərrahi rinoplastikadan sonra müəyyən çatışmazlıqlardan şikayətlənir. Bunları aradan qaldırmaq üçün də filler və saplar ideal üsuldur.\nBurnun əməliyyatsız korreksiyasının hansı üstünlükləri var?\nBurnun əməliyyatsız korreksiyasının cərrahi rinoplastikadan bir sıra üstünlükləri var. Buraya daxildir:\n-Prosesin olmaması, reabilitasiya dövrünün qısa və ağrısız keçməsi;\n-Korreksiyanın qısa müddətə reallaşması;\n-Maddi cəhətdən sərfəli olması və s.\nBurnun əməliyyatsız korreksiyası hansı nəticələri verir?\n-Simmetrik formalar əldə olunur;\n-Xırda batıq və ya dəri altındakı əyriliklər aradan qalxır;\n-Burnun xırda donqarlığı düzəlir;.\n-Burun ucu qaldırılır;\n-Burun pərləri incəldilir.


Siyasi partiyaların rəhbərləri Stefan Şennakla görüşdülər » Avrasiya.Net\n04 iyl 15:53siyaset\nSiyasi partiyaların rəhbərləri Stefan Şennakla görüşdülər\nMilli Məclisdə təmsil olunan siyasi partiyaların rəhbərləri AŞPA Monitorinq Komitəsinin Azərbaycan üzrə həmməruzəçisi Stefan Şennak ilə görüşüblər.\nParlamentdən verilən məlumata görə, görüşdə Yeni Azərbaycan Partiyası icra katibinin müavini Siyavuş Novruzov, Azərbaycan Demokratik İslahatlar Partiyasının sədri Asim Mollazadə, Ana Vətən Partiyasının sədri Fəzail Ağamalı, Bütöv Azərbaycan Xalq Cəbhəsi Partiyasının sədri Qüdrət Həsənquliyev, Milli Dirçəliş Hərəkatı Partiyasının sədri Fərəc Quliyev, Sosial Demokrat Partiyasının sədri Araz Əlizadə, Vəhdət Partiyasının sədri Tahir Kərimli, Azərbaycan Demokratik Maarifçilik Partiyasının sədri Elşən Musayev iştirak ediblər.\nS.Novruzov bu cür görüşlərin fikir mübadiləsinin aparılması baxımından əhəmiyyətli olduğunu deyib.\nOnun sözlərinə görə, Azərbaycan AŞPA ilə əlaqələrə böyük önəm verir və gələcəkdə əməkdaşlığı daha da genişləndirmək niyyətindədir: “Deputatlarımız təşkilatın keçirdiyi müxtəlif tədbirlərdə fəal iştirak edir, qurum çərçivəsində müzakirəyə çıxarılan məsələlərə obyektiv münasibət bildirirlər”.\nGörüşdə siyasi partiyaların rəhbərləri ölkənin ictimai-siyasi həyatındakı fəaliyyətləri barədə məlumat verib, qanun yaradıcılığı prosesində fəal iştirak etdiklərini söyləyiblər.\nDeputatlar Azərbaycanın Avropa Şurası qarşısında götürdüyü öhdəliklərin yerinə yetirilməsi, Ermənistan-Azərbaycan Dağlıq Qarabağ münaqişəsinin həlli ilə bağlı fikirlərini bildiriblər.\nAŞPA Monitorinq Komitəsinin Azərbaycan üzrə həmməruzəçisi Stefan Şennak səfər çərçivəsində keçirdiyi görüşlərdən və apardıqları danışıqlardan bəhs edib. Bildirilib ki, AŞPA Azərbaycanda gedən demokratik prosesləri diqqətlə izləyir və ölkəmizlə əməkdaşlığın möhkəmlənməsində maraqlıdır.\nSöhbət zamanı Azərbaycan və Avropa Şurası arasında münasibətlər, monitorinq prosesinin gedişi və qarşılıqlı maraq doğuran digər məsələlər ətrafında fikir mübadiləsi aparılıb.(report.az)\nAXCP sədri ALDP sədri ilə görüşübAŞPA-nın həmməruzəçisi Araz Əlizadəni qadın hesab etdiİlham Əliyevin qələbəsi barədə daha bir NƏTİCƏİlham Əliyev 86, 53% səs toplayıb - "Opinion Way"“Səsvermə çox yaxşı təşkil edilib” - Stefan Şennak


Serbiya üçün yeni separatizm təhlükəsi\nAvropada yeni separatizm təhlükəsi: müsəlmanlar muxtariyyət tələb edirlər\n23:31 11.09.2019 (Yenilənib 12:12 12.09.2019)\nSənəddə Sancaka xüsusi statusun, o cümlədən qanunverici, icraedici və məhkəmə hakimiyyətinin verilməsi nəzərdə tutulub\nBAKI, 11 sentyabr — Sputnik. Serb müsəlmanlarının Demokratik Hərəkat Partiyası Serbiya və Monteneqro hökumətlərindən iki ölkənin sərhəd rayonlarında onlara xüsusi muxtariyyət statusunun verilməsini tələb edib.\nPaşinyan Qarabağ separatçılarına milyonlarla dollar ayırdı\nSputnik Azərbaycan RİA Novosti-yə istinadən xəbər verir ki, bunu Demokratik Hərəkat Partiyası bəyan edib.\nSerbiyanın cənub-qərbində Kosovo və Metoxiya ilə inzibati xəttin və Monteneqro ilə sərhəd xəttinin yaxınlığında yerləşən Novi Pazar şəhəri yerli boşnakların (müsəlman slavyanların) Sancak adlandırdıqları regionun qeyri-rəsmi mərkəzi hesab olunur. Bu ərazidə və qonşu Syenitsa, Tutin, Priyepole və Nova Varoş şəhərlərində kompakt şəkildə yaşayan müsəlmanlar son illərdə keçirilmiş əhalinin siyahıyaalınmasından boyun qaçırıblar. Onların Serbiyada sayının təxminən 250-300 min nəfər olduğu bildirilir. Monteneqronun bir sıra sərhədyanı ərazilərində də boşnaklar çoxluq təşkil edirlər.\nQeyd olunur ki, Demokratik Hərəkat Partiyası çərşənbə axşamı Serbiyanın, Monteneqronun və beynəlxalq ictimaiyyətin rəsmilərinə Sancakın statusunun həlli ilə bağlı sənəd göndəriblər. Sənəddə Sancaka xüsusi statusun, o cümlədən qanunverici, icraedici və məhkəmə hakimiyyətinin verilməsi nəzərdə tutulub.\nPartiyanın sədri Süleyman Uqlyanin isə iddia edir ki, Sancakın əhalisi muxtariyyət statusunu istəyini 1991-ci ildə baş tutmuş referendumda ifadə edib.\nQeyd edək ki, 1991-ci ildən 1995-ci ilədək keçmiş Yuqoslaviyanın ərazisində baş vermiş bir sıra qanlı etnik və dini münaqişələr nəticəsində ölkə süquta uğrayıb.\nKeçmiş Yuqoslaviya ərazisində müharibələrdə əsasən bir tərəfdə serblər, o biri tərəfdə isə xorvatlar, bosniyalılar və albanlar bir-birinə qarşı vuruşublar. Bundan başqa, Bosniya və Herseqovinada xorvatlar və bosniyalılar arasında da münaqişə baş verib.\nMSK parlament seçkiləri ilə bağlı yekun qərarını verdi\nKoronavirus: özümüzü və başqalarını necə qoruya bilərik?\nSovet vaxtı "öləni" indi diriltmək məcburiyyətindəyik: o yoxdursa, pul da yoxdur\nAlfonso Peres: İspaniya millisinin fəlsəfəsi sona qədər mübarizə aparmaqdır\nDirektorla danışmaq lazım gələcək - uşağının qiymətindən narazı qalanlar üçün yenilik\nBu qadının elədiyi kişiləri də mat qoydu - VİDEO\nDünyanın düz olduğunu sübut etməyə çalışan kişi əldəqayırma raketdə həlak oldu - VİDEO\nTramp Bollivud VİDEOsunda - özü paylaşdı\nAgent Malderin budəfəki məxfi materialı Azərbaycanla bağlıdır


Heydər Babayev: “Məni buna görə narahat etməsinlər” - modern.az\n24 Sentyabr 2012, 12:15 | AKTUAL\nHeydər Babayev: “Məni buna görə narahat etməsinlər”\nAzərbaycanın eks-iqtisadi inkişaf naziri Heydər Babayev “Çudo Peçka” şirkəti ilə bağlı məsələyə aydınlıq gətirməkdən imtina edib. Modern..az-ın bu qalmaqalda adının hallandırılması ilə bağlı sabiq nazirdən mövqe öyrənmək cəhdi nəticəsiz qalıb. H.Babayev əməkdaşımızın sualını cavablandırmaqdan imtina edib.\n“Məni bu məsələ ilə bağlı narahat etməyin”-deyən sabiq nazir danışmaq istəməyib.\n“Mənə daha zəng vurmayın. Axı demişəm ki, jurnalistlər məni narahat etməsinlər”-deyə H.Babayev vurğulayıb.\nÖtən həftə Standartlaşdırma, Metrologiya və Patent üzrə Dövlət Komitəsinin apardığı montiroinqlər zamanı ölkənin tanınmış ticarət brendi olan “Çudo Peçka” MMC-yə məxsus istehsal şəbəkəsində ciddi nöqsanlar aşkarlanıb. KİV-də bu şirkətin yeni sahibi olaraq eks-nazir Heydər Babayevin adı hallanır. Lakin sabiq nazirin indiyə qədər bu məsələ ilə bağlı hər hansı açıqlaması olmayıb.


29 oktyabr Türkiyə Cümhuriyyətinin yarandığı gündür\nTürkiyə Böyük Millət Məclisinin 29 oktyabr (29 Ekim) 1923-cü ildə qəbul etdiyi qərarla dünyaya yeni bir dövlətin - Türkiyə Cümhuriyyətinin qurulduğu elan edildi, Qazi Mustafa Kamal Paşa Atatürk Cümhurbaşkanı seçildi. Ulu öndər Atatürk qurucusu olduğu Cümhuriyyətin onuncu il şənliyindəki məşhur nitqində bu günü türk xalqının ən əziz, ən böyük milli bayramı olaraq dəyərləndirmişdi. Müasir Türkiyə Atatürk (1881, Selanik - 10 noyabr 1938) öndərliyində türk xalqının qəhrəmanlığının şah əsəridir. Osmanlı Dövləti 4 il sürən Birinci Dünya savaşında dünya gücləri tərəfindən tamamilə işğal, pay-püş edilmiş və bu acı məğlubiyyət Sevr Andlaşması ilə rəsmiləşdirilmiş, möhtəşəm bir imperiya acınacaqlı duruma düşmüşdü. Sultan hökuməti Mustafa Kamala ölüm cəzası kəsmişdi, o isə ölüm cəzasından qaçıb özünü milləti uğrunda ölümün içinə atmışdı. "Mən milli istəyimizin qarantiyası üçün tək yolun savaş, savaşdakı uğurun olduğunu deyirəm. Bütün gücümüzü, bütün qaynaqlarımızı, bütün varlığımızı Orduya verəcəyik. Gücümüzü dünyaya tanıtdıracağıq; yalnız ondan sonra milləti insan kimi yaşatmaq olacaq, deyirəm...Çağdaş bir cümhuriyyət qurmaq insanları insan kimi yaşatmaq, öz haqqını almaq deməkdir".\nO bu düşüncənin sahibi idi. 19 may 1919-cu ildə bir neçə zabit dostu ilə kiçik bir gəmidə Samsuna gələn Mustafa Kamal görüşdüyü insanlara soyuqqanlı sakitliklə, qətiyyətli inamla demişdi: "Gəldikləri kimi də gedəcəklər...Tək bir egemenlik var, o da milli egemenlikdir. Ölkəni, yenə ulusun öz gücü qurtaracaqdır".\nYurdun hər tərəfindən gələn xalq təmsilçiləri Ulu Türk Ruhunun bətnindən doğulan Mustafa Kamal Paşanın çağırışı ilə 23 aprel 1920-ci ildə Ankarada Böyük Millət Məclisinə toplandı, "Meclis Başkanı" seçilən Mustafa Kamal öndərliyində Türk Kurtuluş Savaşının başlandığı elan edildi. Tək Çanaqqala Zəfəri Türk və Müttəfiq Dövlətlərin ordusunun yarıyarıya olmaqla 500 mindən çox əsgərinin qanı bahasına başa gəldi. Həmin savaşda Komandan Mustafa Kamal hücuma keçən əsgərlərinə bu əmri vermişdi: " Mən sizə hücum əmri vermirəm, ölməyi əmr edirəm". Atatürk və Türk xalqı Qurtuluş savaşında möhtəşəm zəfər qazandı. Dünya ölüm-dirim savaşına qalxan türk qəhrəmanlığı qarşısında aciz qaldığını anladı, gördü. 24 iyul 1923-cü ildə İsveçrənin Lozan şəhərində Türkiyə Böyük Millət Məclisi təmsilçiləri ilə İngiltərə, Fransa, İtaliya, Yaponya, Yunanıstan, Rumıniya, Bolqarıstan, Portuqaliya, Belçika, SSCB və Yuqoslaviya təmsilçiləri "Lozan Barış Antlaşması" imzalandı, Türk millətinə təhqir olan "Sevr Antlaşması" qüvvədən düşdü.\nMustafa Kamal Atatürk Osmanlı Ordusunda zabit olmuş, Balkanlardan Afrikaya qədər ən ağır savaşların önündə getmiş, 23 avqust-13 sentyabr 1921-ci il Sakarya Meydan Müharibəsindəki şəxsi şücaəti, komandanlıq məharətindən sonra Qazi adı almış və marşallığa yüksəlmişdi. Cümhuriyyət Xalq Partiyasını qurmuş və ilk Başkanı olmuşdur. 1938-ci ildə vəfatına qədər 4 dəfə ardıcıl Cümhurbaşkanı olmuşdu.\nAtatürkün qurduğu Cümhuriyyət ilbəil tərəqqi edir, nüfuzunu yüksəldir, dünya birliyində haqq etdiyi yeri tutur.\nRəcəb Tayyib Ərdoğanın Baş nazirliyi dövründə Türkiyə Böyük 20-liyə daxil olub, dünyanın iqtisadiyyatına görə inkişaf etmiş 18-ci, Avropanın 7-ci ölkəsi, Ümumi daxili məhsul - ÜDM-in artım sürətinə görə 20-liyin 1-cisi olub.\n2002-ci ildə adambaşına ÜDM 3.492 ABŞ dolları idi, hazırda 10 min dolları ötüb.\nTürkiyə Cümhuriyyəti Quruluşunun 2023-cü ildə qeyd ediləcək 100 illiyində hədəf ixracatı 500 milyarda, toplam ticarət, idxal-ixrac həcmini isə 1 trilyon dollara çıxarmaq, dünyanın 10-cu ekonomi gücü olmaqdır.\nTürkiyə bu illərdə onlarla ölkədaxili, region və uluslararası projeni gerçəkləşdirib, 150 illik Mərmərə Layihəsi röyasını həyata keçirib; yerin 60 metrlik dərinliyində dünyanın ən dərin sualtı tuneli ilə Şərqi Asiya ilə Qərbi Avropa birləşib, Pekindən Londona birbaşa dəmiryol xətti-Modern İpək Dəmiryolunun açılışına Bakı-Tbilisi-Qars xətti ilə yaşıl işıq yandırılıb. 82 vilayətin hamısında Universitet açılıb, dəniz, hava, quru yol, enerji infrastrukturunda, hərbi və mülki texnika və texnologiyalar istehsalında toplam Cümhuriyyət dövründə olduğundan artıq işlər görülüb.\nTürkiyə indi dünya siyasətinin əks qütblərinin ortasında dayanan, ziddiyyət və əksliklərin baş-başa gəldiyi məkanda məğrurluğunu qoruyub saxlamağı bacaran, böyük güclərin planladığı siyasi-hərbi tuzakların içindən çıxmağı bacaran, dünya siyasətinə haqq, ədalət, siyasi əxlaq nümunəsini gətirən söz sahibi dövlətə çevrilib.\nBu başarılar son illlərdə bütün seçim və referendumlardan qalib çıxıb təkbaşına hökumət quran AK Parti iqtidarı ilə birlikdə Türkiyə və dünyanın ən reytinqli sorğularında dünya siyasətinə təsir edən etkili siyasilərin ön sırasında yer alan Ərdoğanın adına yazılan uğurlardır.\n17 iyul dövlət çevrilişi cəhdinin qarşısının alınması və Ərdoğanın çağırışı ilə İstanbulun Topkapı meydanındakı milyonların mitinqi türk xalqının demokratiyaya, azadlığa, milli qürura, vətənə, Anadolu yurduna sahibliyinin, sadiqliyinin və Ərdoğan sevgisinin təcəssümü oldu.\nTürkiyə son illər dünya siyasətinə ən çox təsir edən dövlətlərdən birinə çevrilib. Bu Suriya ətrafında baş verən hadisələrdə açıq görünür.\nMənim 2011-ci ildə şəxsinə məxsusi kitab həsr etdiyim, şəxsi və ailə üzvlərilə Bakıda, Ankarada görüşüb həmsöhbət olduğum Türkiyə Cümhurbaşkanı Rəcəb Tayyib Ərdoğan Ulu Yaradanı, Türkiyə və Azərbaycanı cani-könüldən sevən insan, Türkiyədə Atatürkdən sonra ən böyük xalq sevgisi qazanmış, böyük uğurlara imza atmış siyasi lider olaraq qəlbimdə özünə əbədi yer tutub.\nCümhuriyyət bayramın, 96 yaşın mübarək olsun, Türkiyə!


Gürcüstanın Maliyyə Nazirliyi: “3 ton heroin Ermənistandan gətirilib”\n17 İyul 2014 09:05\nGürcüstan gömrüyündə içində dəyəri yüz milyonlarla dollarla ölçülən 3 tona yaxın heroin olan yük maşınının saxlanması faktı ilə bağlı yeni təfərrüatlar bəlli olub.\nVirtualaz.org saytının gürcü mənbələrinə istinadən xəbər verdiyi kimi, Gürcüstanın daxili işlər naziri Aleksandr Çikaidze həmin narkotikin əfqan mənşəli olduğunu, Əfqanıstandan İrana, oradan Azərbaycana, daha sonra Gürcüstana keçirildiyini demişdi. Gürcü nazirin sözlərinə görə, narkomafiya 3 tonadək heroini Gürcüstandan Türkiyəyə, oradan isə Avropaya daşımağı planlaşdırıbmış, lakin aylarla davam edən əməliyyat buna mane olub.\nAleksandr Çikaidze onu da bəyan etmişdi ki, iri partiyadakı bu narkotik maddə Azərbaycan sərhədindən “əməliyyat tədbirləri çərçivəsində” buraxılıb.\nBu gün - iyulun 16-da isə Gürcüstan Maliyyə Nazirliyi yanında Vergilər İdarəsinin (bu idarə Gürcüstanın vergi sisteminin formalaşdırılması və ona nəzarət üzrə ən əsas qurum, baş idarə sayılır-red.) rəsmi saytı sensasion məlumat yayıb. Gürcüstanın Vergilər İdarəsi bəyan edir ki, həmin narkotik maddənin Azərbaycan sərhədlərindən keçirilməsi və Azərbaycan ərazisindən tranzit kimi istifadə olunması barədə bundan əvvəl yayılan xəbər yalandır və dezinformasiya xarakteri daşıyır.\nVirtualaz.org saytı Gürcüstan Maliyyə Nazirliyi yanında Vergilər İdarəsinin yaydığı rəsmi press-relizə istinadən bildirir ki, bu cinayətin üstü Vergilər İdarəsi əməkdaşlarının Gürcüstan Daxili İşlər Nazirliyinin dəstəyi ilə və birgə apardıqları təhqiqat zamanı açılıb. Nəticədə beynəlxalq narkotik tranziti üzə çıxarılıb. Baxış üçün saxlanılan yük maşınından maye halda olan 2 ton 790 kiloqram heroin aşkarlanaraq götürülüb.\nVergilər İdarəsinin yaydığı sənəddə o da vurğulanır ki, Gürcüstanın hüquq-mühafizə orqanları hələ indiyədək bu həcmdə narkotik maddə aşkarlaya bilməmişdilər. Gürcüstan tərəfinin bəyan etdiyinə görə, təhqiqat zamanı o da məlum olub ki, heroin yüklənmiş yük maşını Gürcüstan ərazisinə qonşu Ermənistandan keçib. Maşın yüklə birgə son təyinat yeri olan Türkiyəyə gedirmiş.\nXəbərdə o da deyilir ki, Gürcüstan hüquq-mühafizə orqanlarının əməkdaşları maşından hər birində 30 kiloqram maye heroin olan 93 çəllək aşkarlayaraq götürüblər. Təhqiqatın ilkin nəticələri göstərib ki, götürülən narkotik maddənin 80 faizi təmiz heroin olub, onun bazar dəyəri isə yüz milyonlarla dollarla ölçülür. Narkotik maddələrin beynəlxalq tranzit yolla qanunsuz dövriyyəsi faktı üzrə araşdırma başlanıb.\nSonda isə təəssüf hissi ilə o da vurğulanır ki, Gürcüstanın daxili işlər naziri öz işinə səhlənkar və məsuliyyətsiz yanaşaraq bəyanat verərkən yoxlanılmamış və səhih olmayan faktlara əsaslanıb.


January 2019 - Muhasibat.Az\nBəzi sahibkarlıq subyektlərinə güzəşt və imtiyazlar veriləcək\nVergilər Məcəlləsinə edilən son dəyişikliklər zamanı iki yeni anlayış əlavə edilib. Bunu jurnalistlərə Kiçik və Orta Biznesin İnkişafı Agentliyinin (KOBİA) İdarə Heyətinin sədr müavini Natiq Həsənov deyib. N.Həsənovun sözlərinə görə, şirkətlərlə bağlı yeni meyarlar müəyyən olunacaq: “Yeni əlavə olunan anlayışlar “KOB klaster … Read More\nAudit, Audit xidməti, Güzəşt, İmtiyaz, mühasibat, mühasibat uçotu, mühasibat xidməti, vergi, Vergi bəyannaməsi\nAzərbaycanda 24 yerli və 1 xarici şirkət ləğv olundu\n“REAL BAKI FUTBOL KLUBU” Məhdud Məsuliyyətli Cəmiyyəti VÖEN: 1304458321 Ləğv olunduğunu elan edir. Kreditorlar iki ay ərzində tələblərini Bakı şəhəri, Yasamal rayonu, Bəşir Səfəroğlu küçəsi, ev 41 ünvanına bildirə bilərlər. “RT GROUP” MƏHDUD MƏSULİYYƏTLİ CƏMİYYƏTİ VÖEN: 1403911011 Ləğv olunduğunu elan … Read More\nHazırda ölkəmizdə mühasibat uçotu sahəsində beynəlxalq standartlara keçid dövrü gedir. Bu proses heç də asan olmur və buna görə də çoxlu sualların yaranması təbiidir. Ən başlıca məsələ isə vergi uçotunun həmin standartlara uyğunlaşdırılmasıdır. Buna dair bir çox məsələlər uçot subyektləri … Read More\nAudit, Audit xidməti, mühasibat, mühasibat uçotu, mühasibat xidməti, vergi, Vergi bəyannaməsi, Vergi uçotu, əsas vəsait\n“Vergi məcəlləsində son dəyişikliklər” mövzusunda təlim\nVergi məcəlləsində son dəyişikliklər mövzusunda təlim keçiriləcək. Hörmətli sahibkarlar! Sizi, Azərbaycan Respublikası Sahibkarlar (İşəgötürənlər) Təşkilatları Milli Konfederasiyasının təşəbbüsü və Azərbaycan Respublikası Vergilər Nazirliyinin dəstəyi ilə sahibkarların məlumatlandırılması məqsədi ilə Vergi məcəlləsində son dəyişikliklər mövzusunda 14-15.02.2019 tarixlərində məlumatlandırıcı seminarda iştirak etməyə … Read More\nAudit, Audit xidməti, mühasibat, mühasibat uçotu, mühasibat xidməti, Seminar, vergi, Vergi bəyannaməsi, vergi məcəlləsi


"Qafqaz 2016" hərbi təlimini reallaşdırdı | TRT Azerbaycan\n"Qafqaz 2016" hərbi ...\n"Qafqaz 2016" hərbi təlimini reallaşdırdı\nRusiya Müdafiə Nazirliyinin məlumatına görə, sentyabrın 10-unda Krımda başa çatan və 12.5 min hərbçinin iştirak etdiyi təlim əsasən Cənub Hərbi Dairəsinin poliqonlarında, Qara dəniz və Xəzər hövzələrində keçirilib\n10.09.2016 ~ 05.09.2020\nManevrdə döyüş təyyarələri, hərbi gəmilər, tanklar və zenit raketləri istifadə edilib.\nNəhəng hərbi təlimi Rusiya Müdafiə naziri Sergey Şoyqu və Baş Qərargah rəisi Valeri Qerasimov da izləyib. Qerasimov "Qafqaz 2016"nı hərbi manevrlərin "kulminasiya nöqtəsi" adlandırıb.\nRusiya Müdafiə Nazirliyinin 5 sentyabrda Qara dəniz və Xəzər hövzələrində başladığı "Qafqaz 2016" hərbi təlimi Ukraynanın əks reaksiyasına səbəb olub. Ukrayna Müdafiə Nazirliyi səlahiyyətliləri manevrin ölkələrinə istiqamətli təcavüzkar xüsusiyyət daşıdığını bildirib.\nEtiketlәr: #Rusiya Krım "Qafqaz 2016" hərbi təlimi , #Rusiya Müdafiə naziri Sergey Şoyqu , #Rusiya Baş Qərargah rəisi Valeri Qerasimov


TRAMPIN GİZLİ ELÇİSİ İRANLI NAZİRLƏ GÖRÜŞDƏ: diplomatik gizlən-qaçın yeni səhnəsi oynanılır - Hürriyyət\nTRAMPIN GİZLİ ELÇİSİ İRANLI NAZİRLƏ GÖRÜŞDƏ: diplomatik gizlən-qaçın yeni səhnəsi oynanılır\n09:12 - 20 İyul, 2019\nİranın xarici işlər naziri Məhəmməd Cavad Zərif iyulun 18-də Nyu-Yorkda senator Rand Polla (respublikaçı-Kentukki ştatı) görüşüb və İran-ABŞ əlaqələrinin perspektivlərini müzakirə edib. Bunu İranla təmas üzrə qeyri-hökumət mütəxəssisi anonimlik şərti ilə açıqlayıb.\nBMT-dəki İran missiyası bu barədə izahat verməyib. Zərifin özü isə Nyu-Yorkda jurnalistlərə açıqlamasında bu həftə Nyu-Yorkda bəzi konqres üzvləri ilə görüşdüyünü, amma administrasiya və ya onun elçiləri ilə təmasda olmadığını deyib. O bildirib ki, şəxslərin kimliyini açıqlamayacaq, bunu onların öz ixtiyarına buraxır.\n“ABŞ senatoru və Zərif arasında nəzərdə tutulan görüşdən xəbərdar idik”, – deyə bir administrasiya rəsmisi bildirib. Amma güman ki, senator Pol rəsmi elçi olmayıb.\nRəsmi şəxs deyib: “İran rejimi adından qərar qəbul etməsində onun məhdud rolunu nəzərə alaraq, Zəiflə söhbətin məhsuldar olub-olmayacağı aydın deyil. Prezident bir neçə dəfə İranla danışmağa hazır olduğunu bildirib. Ancaq rejim diplomatiya vasitəsilə ilə diplomatik görüşə hazır olduğuna işarə etməyib”.\n“Fox News”-a danışan senator Pol isə diplomatiyanı dəstəklədiyini və fikrincə, İranın heç bir nüvə silahı yaratmayacağına dair razılaşmaya əməl edəcəyini söyləyib.\n“İranın nüvə silahını inkişaf etdirməyəcəyinə vəd verən bir razılaşma imzalayacaq. Bu, böyük bir sıçrayış olacaq”.\nPol əlavə edib: “Məncə, prezident Tramp bu müqaviləni, həqiqətən, əldə edə biləcək az sayda şəxsdən biridir. O, güclü şəxs olduğu üçün buna nail olacaq və hazırda İrana maksimum təzyiq göstərsə də, danışıqlara hazırdır”.\nRand Polun sözlərinə görə, sanksiyaların aradan qaldırılması üçün ABŞ-ın görmək istədiyi davranış dəyişiklikləri ilə İranla müzakirələrə başlamaq daha faydalı olardı.\n“Fikrimcə, diplomatiya – yaxşı yoldur və əgər sanksiyalar işə yarayarsa, onları aradan götürmək barədə də düşünülməlidir. Odur ki, müzakirələr ərəfəsində İrana maksimum təzyiq və maksimum sanksiyaların ləğvinə də hazır olmalıyıq”.\nZərif Nyu-Yorkda jurnalistlərə danışarkən, İranın Əlavə Protokolu ratifikasiya etməsi, MAGATE-nin davamlı yoxlaması və İranın nüvə proqramının daim mülki məqsədlər üçün istifadəsinin təmini təkliflərini irəli sürüb. Bunun qarşılığında sanksiyalar ləğv olunmalıdır.\n“Əgər Tramp daha çox şey istəyərsə, Əlavə Protokolu ratifikasiya edə bilərik və o, təyin etdiyi sanksiyaları ləğv edə bilər, – deyə Zərif jurnalistlərə bildirib. – O, Konqresdə hansısa tədbirlər görəcəyini söyləyib. Sanksiyaları ləğv edin və 2023-cü ildən tez Əlavə Protokolu ratifikasiya edək”.\nİran üzrə keçmiş vasitəçi Vendi Şerman bildirib ki, Zərifin təklifini danışıq səylərinin başlanğıcı kimi nəzərdən keçirir və o, Zərif-Pol görüşünə böyük ümid bağlayır.\nŞerman Koloradadakı “Aspen” Strateji Forumunda deyib. “Administrasiyaya əsas sualım budur: strategiya nədir? Maksimum təzyiq. Amma nə üçün?”\nBeynəlxalq Böhran Qrupunda İran proqramının direktoru Əli Vaiz İranın yeni təklifi barədə bildirib ki, “onlar hər hansı çıxış tapmaq istəyirlər”.\n“Politico” nəşri Polun Trampdan izn aldığını və onun razılığı ilə iranlılarla müzakirələrə başladığını yazıb. Senatorun ofisi bu barədə susur.\nƏli Vaiz deyib: “Rand Polun bir böyük üstünlüyü və bir böyük çatışmazlığı var. Üstünlük – prezidentlə birbaşa əlaqəli olmasıdır, o, milli təhlükəsizlik məsləhətçisi Con Bolton və dövlət katibi Mayk Pompeondan yan keçə bilər. Nöqsan budur ki, iranlıları tanımır və nüanslar mədəniyyətinə bələd deyil”.\nEkspert əlavə edib: “Səbətdə konkret nə təklif olduğunu bilmədən çox da uzağa getmək olmaz. Biz gözləməliyik ki, görək orada konkret bir şey varmı?”\nTramp Hörmüz boğazında dronun vurulmasından sonra ABŞ və İran arasındakı gərginlikdən narahat olmadığını söyləyib. İran isə heç bir dronu itirmədiyini iddia edir.\n“Dünyanın ən dahi insanları, dünyanın ən modern cihazları bizdədir. Ən böyük gəmi, ən ölümcülü bizə məxsusdur, onlardan istifadə etmək istəmirik, – Tramp bildirib. – Biz ümid edirik ki, onlar ağılsız bir şey etməzlər. Əgər onlar bunu etsələr, bu, onlara çox baha başa gələcək”.\nƏvvəlki məqaləMTN generalının bacanağı apellyasiya şikayəti verdi\nNövbəti məqalədəNişanlısından ayrıldığı üçün intihar edən Mahir – TƏFƏRRÜAT – FOTOLAR\nAMEA-DA TİTULLU PLAGİATÇI MÜKAFATLANDIRILIR, TİTULSUZ PLAGİATÇI CƏZALANDIRILIR – Qurumun mükafat və cəza tətbiqi şəxsi zövqə əsaslanır?!\nRegion gəncləri insan alverinə qarşı mübarizə mövzusunda maarifləndirilirlər\nQazaxın 7 kəndinin qaytarılması nə vaxta qaldı? – MƏĞRUR BƏDƏLSOY YAZIR\nAMEA-DA TİTULLU PLAGİATÇI MÜKAFATLANDIRILIR, TİTULSUZ PLAGİATÇI CƏZALANDIRILIR – Qurumun mükafat və...\n20:05 - 22 Noyabr, 2020\n19:59 - 22 Noyabr, 2020\n19:55 - 22 Noyabr, 2020\nBu əlamətlərin varsa, deməli, vəziyyətin ağırlaşacaq – HƏYƏCAN TƏBİLİ\n00:14 - 22 Noyabr, 2020\n“Aslan İsmayılov hakimiyyətə yarınır” deməyə TƏLƏSMƏYİN\n23:58 - 21 Noyabr, 2020\n30 ildə Qarabağa dair dediklərinin əksi olanların yeni nağılları…\n23:41 - 21 Noyabr, 2020


2022, 17 May, çərşənbə axşamı, Bakı vaxtı 14:53\nKubanın paytaxtı Havana sakinləri iki ölkənin münasibətinin yaxşılaşması münasibətilə pəncələrindən bayraqlar asıblar.\nİndi Kubaya bilet sifariş etmək asandır. Bu həftə, ABŞ və Kuba arasında münasibətlərin tarixi dəyişikliyin birinci ildönümündə aviaşirkətlər iki dövlət arasında kommersiya uçuşlarını planlaşdırmağa başlayıb. Bu o deməkdir ki, amerikalılar tezliklə Havanaya uça biləcəklər.\nİndiyə kimi iki ölkə arasında çarter reyslər həyata keçirilirdi.\nABŞ Dövlət Departamentinin nəqliyyat təhlükəsizliyi üzrə əməkdaşı Thomas Engle deyir ki, yeni razılaşmaya görə, gündəlik gediş-gəliş uçuşların sayı 110-a çata bilər. Bu razılaşmaya Kuba paytaxtı Havana ilə ABŞ arasında gündəlik 20 uçuş, ABŞ və adadan tranzitlə 9 beynəlxalq hava limanı arasında 10 gündəlik uçuş daxildir.\n“Bu qədər sərnişini qarşılamaq gücü yoxdur”\nEngle deyib ki, ABŞ limitsiz uçuşun tərəfdarı olsa da, Kuba limit tətbiqini məqsədəuyğun sayıb, çünki Kuba aeroportunun bu qədər sərnişini qarşılayıb-yola salmaq gücündə olmadığını düşünür.\nTurist kimi səyahət etmək istəyənlərə bəzi qadağalar var: ABŞ vətəndaşları ancaq 12 kateqoriya altında Kubaya gedə biləcəklər. Bura təhsil, humanitar, iki xalq arasında əlaqələrin inkişafına kömək etmək məqsədi daxildir.\nKubaya getmək istəyən amerikalı çoxdur\nKubaya carter reysləri həyata keçirən aviaşirkətlər deyirlər ki, tələbat həddindən çoxdur.\nÖtən il ABŞ və Kuba bir çox dəyişikliklər ediblər: hər iki ölkənin paytaxtında səfirliklər bərpa olunub, tibbi, turizm və kommunikasiya sahəsində biznes əlaqələri qurublar.\nHər iki ölkə arasında çarter reyslə səyahət edənlər ABŞ tərəfindən diqqətlə yoxlanır. Sərnişinlər viza almalı, viza haqqı ödəməlidirlər.\nYeni razılaşmaya görə, sərnişinlər biletlərini online ala və qeydiyyatdan keçirə biləcəklər.\nAncaq hələ də ABŞ-ın Kubaya ticarətə və səyahətə qadağa qoyan iqtisadi embarqosu qalır. Yalnız Konqres buna son verə və ya dəyişdirə bilər. Ancaq respublikaçılar deyirlər ki, onlar hökumətdə əsas dəyişiklik olmayana qədər bu qadağanı aradan qaldırmaq istəmirlər.


Son sutka ərzində dünyada virusdan 1607 nəfər ölüb - Günün Səsi Son sutka ərzində dünyada virusdan 1607 nəfər ölüb - Günün Səsi\nSon sutka ərzində dünyada virusdan 1607 nəfər ölüb\n0\t23 Mart 2020 10:25\nMartın 21-i gecə yarısı açıqlanan məlumata görə, dünyada koronavirusa yoluxanların sayı 300 mini keçib.\nYoxlamadan keçən 195 mindən çox amerikalının 19 min 343 nəfərinin koronavirusa yoluxduğu aşkarlanıb. Vitse-prezident Mike Pens-in sözlərinə görə, bu sayda ətraf xəstəxana və tibb laboratoriyalarının məlumatları nəzərə alınmayıb. Bəzi KİV-lər ABŞ-da ümumi yoluxma sayının 21 mini keçdiyini yazır.\nYoluxucu xəstəlikləri araşdıran Robert Koch İnstitutu martın 21-də Almaniyada virusa yoluxma halları ilə bağlı yeni məlumat yayıb. Həmin məlumata görə, bu günə qədər 16,662 nəfərdə yoluxma halı qeydə alınıb və bütün müşahidə müddəti ərzində 46 nəfər ölüb.\n“Alman dalğası” radiosu Baltimordakı Johns Hopkins Universitetinin (ABŞ) yayımladığı digər məlumatlara da istinad edir. Həmin məlumatlarda şənbə gününə olan məlumata görə, Almaniyada virusa yoluxanların sayı 21.828 nəfərə, ölənlərin sayı isə 75 nəfərə çatıb. Məqalə müəllifləri rəqəmlər arasındakı fərqin qismən KFM-nin federal torpaqlardan alınan hesablamaları nəzərə aldığına və məlumatları gündə bir dəfə yeniləməsinə diqqət çəkirlər.\nSurka ərzində Fransada 2 minə yaxın adamın virusa yoluxduğu xəbər verilir.\nViriusun ölkədə yayılmasından martın 21-dək Fransada 562 nəfər həyatını itirib, ümumilikdə 14 min 500 yoluxma halı qeydə alınıb.\n“Vəziyyət sürətlə inkişaf edir və biz tezliklə ümumi bir epidemiya ilə qarşılaşacağıq” deyə ölkənin səhiyyə nazirliyi xəbərdarlıq edir.\nAdamların çölə çıxmasına məhdudiyyətlər qoyulub. Küçəyə çıxmaq istəyən hər bir kəs bu addımını əsaslandırmalıdır. Adamlara idman etmək məqsədi ilə çölə çıxmağa razılıq verir ki, bu zaman həmin çəxslər yaşadıqları ərazidən 1-2 kilometrdən çox uzaqlaşmamalıdırlar.\nKarantin qaydalarının pozuntusuna görə 135 avrodan 375 avroya qədər cərimə müəyyən edilib.\nİtaliyada isə bir sutka ərzində ölənlərin sayı təxminən 20 faiz çoxalıb. Bu ölkədə koronavirusdan bir gündə 793 nəfər ölüb. İndiyə qədər ölənlərin sayının 4825 nəfər olduğu bildirilir. Bu barədə martın 21-də İtaliya hökuməti məlumat yayıb. Həmin məlumatda ölkə üzrə virusa yoluxanların sayının 53 mindən çox olduğu vurğulanır. Reuters agentliyinin məlumatına görə, təkcə bir sutka ərzində 6557 nəfərdə virusa yoluxma halı qeydə alınıb.\nXəbər azadliqradiosu.org saytında dərc edilib.


Molla kəbini kəsildikdən sonra boşanma baş versə, qadına mehir verilməlidir? - Müsəlmanlar\nSual: Dini kəbin kəsilib amma ər-arvadın arasında cinsi əlaqə baş verməyib. Sözkəsdi, nişan və rəsmi nikah da yoxdur. Bu halda qadına verilən mehir qaytarılmalıdır? Yoxsa hələ verilməyibsə, vermək lazımdır?\nCavab: Əgər bu kəbindən qızın ailəsinin xəbəri və icazəsi yoxdursa və arada cinsi əlaqə (hər hansı bir intim münasibət) baş verməyibsə kəbin etibarsız hesab olunur. Buna görə də hər hansı bir mehir vermək lazım deyil. Lakin əgər kəbin qızın ailəsinin icazəsi ilə kəsilibsə və mehir müəyyən edilibsə, rəsmi nikah olmasa da, müəyyən edilən mehirin yarısını vermək lazımdır. Əgər mehir müəyyən edilməmişdən əvvəl boşanma baş veribsə, o vaxt kişi qadına istifadə edəcəyi bir şey verməlidir.\n“Qadınları onların mehrlərini təyin edənə qədər toxunmadan (onlarla yaxınlıq etmədən) boşasanız, bunun sizə bir günahı yoxdur. Onlara istifadə edəcəkləri (faydalanacaqları) bir şey verin. İmkanı olan öz qüvvəsi daxilində, kasıb da gücü çatdıgı qədər mərufa (müəyyən edilmiş qaydaya) müvafiq olaraq onları faydalandırsın (onlara bir şey versin). Bu, gözəl davrananların üzərində bir borcdur.\nQadınları mehrlərini müəyyən etdikdən sonra toxunmadan bosasanız, mehrin yarısını onlara verməlisiniz! Ancaq qadınlar və ya kəbin düyünü əlində olan tərəf öz haqqını bagıslaşa, bu başqa. Sizin bağışlamağınız qorunmaq üçün daha münasibdir (müttəqiliyə daha yaxındır). Aranızdakı üstünlüyü unutmayın! Şübhəsiz ki, Allah sizin etdiyiniz hər şeyi görür”. (Bəqərə, 2/236-237)\nŞahidsiz boşanma etibarlı hesab olunur?


Dövlət Statsitika Komitəsinin “siyahıyaalma oyunu”… - Pia.az\nAzərbaycanda əhalinin siyahıya alınması ilə bağlı mübahisəli vəziyyət yaranıb...\nBu il oktyabrın 1-dən-dək həyata kelçirilən prosesdəsiyahlıya almadan kənarda qaldığı müəyyənləşib.\nXatırladaq ki, Dövlət Statistika Komitəsinin sədri Tahir Budaqov hələ siyahıyalamanın ilk günü, oktyabrın 1-də Yeni Azərbaycan Partiyasının İcra Katibliyində keçirilən mətbuat konfransında demişdi ki, bütün ölkə üzrə əhalinin siyahıyaalınması aparılır. Siyahılaalma zamanı həm mənzil fondu, həm də əhali siyahıya alınır. O, əlavə etmişdi ki, ölkə başçısı tərəfindən 2016-cı il sentyabrın 7-də “2019-cu ildə Azərbaycan Respublikasında əhalinin siyahıyaalınmasının keçirilməsi haqqında” Fərman imzalanıb. Sözügedən Fərmanın icrasını təmin etmək məqsədilə “2019-cu ildə Azərbaycan Respublikasında əhalinin siyahıyaalınmasına hazırlıq və onun keçirilməsi ilə bağlı tədbirlər planı haqqında” Azərbaycan Respublikası Nazirlər Kabinetinin 2016-cı il 16 dekabr tarixli Qərarı ilə həm Dövlət Statistika Komitəsinin, həm də digər dövlət qurumlarının üzərinə düşən vəzifələr müəyyən olunub və həmin qərara uyğun olaraq aidiyyəti qövlət qurumları tərəfindən müvafiq hazırlıq işləri görülüb.\n“Dövlət Statsitika Komitəsi əhalinin siyahıya alınmsını həmişə belə həyata keçirib”. Bunu Qaynarinfo.az-a tanınmış iqtisadçı ekspert Rövşən Ağayev bildirib.\nEkspert xatırladıb ki, sosial şəbəkələr bu qədər aktiv dövründə ilk dəfədir siyahıyaalınma həyata keçirilir, bu da yol verilən boşluqları kənardan sezməyə imkan yaradır. Sitat: “Bu səbəbdən əvvəllər narazılıqlar, prosesdən kənarda qalmanın miqyası belə açıq görünmürdü”.\nR.Ağayevə görə, siyahıyaalınma elə təşkil olunmalıdır ki, heç bir ev təsərrüfatı, vətəndaş ondan kənarda qalmasın: “Dövlət Statistika Komitəsi ilin 365 günü hansı peşəkarlıqla işləyirsə, son 25 ildə fəaliyyətini hansı keyfiyyətdə qura bilibsə, 10 ildən bir keçirilən ölkə miqyaslı tədbiri də eyni keyfiyyətdə alınır. Aşağı bilikli və zəif peşəkarlıqlı birisindən işdə, həyatda hər halda yüksək performans gözləmək yersizdir.\nBu qurumun fəaliyyəti kökündən yenidən qurulmalı, məlumatlarının etibarlı olmasına imkan verən kadr bankı yaradılmalıdır. O başqa məsələ ki, bu hakimiyyət onu istəyir, ya yox…”\nFikrimizcə, əlavə sözə ehiyac yoxdur və Dövlət Statistika Komitəsinin yalan rəqəmlərinə “bəsdir” demək zamanı çatıb…\nEtiket: əhali siyahıya alınma Dövlət Statsitika Komitəsi


GƏNCLƏRLƏ ÜÇ SAAT... - - Rafael Hüseyn\nGƏNCLƏRLƏ ÜÇ SAAT... - Rafael Hüseyn\nBiz 2001-ci ildən professor Səməd Seyidovla həm Milli Məclisdə, həm də Avropa Şurasında birgəyik.\nBu illər ərzində onun dövlət və milli maraqlarının qorunması yolunda ardıcıl çalışmalarının həmişə şahidi olmuşam.\nLakin bizim tanışlığımız, ünsiyyətimiz daha əvvəldən başlanır, hələ Milli Məclisdəki birgə fəaliyyətlərimizdən öncəki vaxtlara təsadüf edir.\nSəməd Seyidovun Dillər Universitetinin rektoru idi və həmin universitetin dayaq sütunlarından biri, böyük müəllim İsmixan Rəhimovun yubiley mərasimini təşkil etmişdi.\nİsmixan Rəhimov həm mənim müəllimim, həm də dostum, sirdaşım, ürəkdaşım, ömrümün ən əziz adamlarından idi.\nTəbii ki, onun həmin bayramına mən də dəvətliyidim.\nÇıxış edib ürək sözlərimi də söyləmişdim, həmin gün axıracan da birlikdə olmuşduq.\nSəməd müəllimlə də o gün yaxından tanış olmuşduq.\nSəməd elmlə, tədrislə, maariçiliklə bağlı bir nəslin övladıdır.\nVə bütün faydalı işlərini görə-görə günlərin birində Səməd müəllimin Siyasi Psixologiya Mərkəzi yaratdığını biləndə bunu tam qanunauyğun saydım, bu təşəbbüsü ona irsən nəsib olan maarifçilik duyğusunun hökmü ilə atılmış bir addım kimi qavradım.\nAmma 2018-ci il noyabrın 7-də Səməd Seyidovun çoxdankı dəvətinə əsasən həmin Siyasi Psixologiya Mərkəzinə nəhayət ki, yolum da düşdü.\nMərkəzin nəzdində fəaliyyət göstərən Siyasi Psixologiya Məktəbində "Milli dil, milli düşüncə və milli ideal" mövzusunda 1 saatlıq mühazirəmdən sonra 2 saata yaxın müddət boyunca gənclərin müxtəlif suallarını da cavablandırdım.\nBütün bu gedişat əvvəldən sona canlı yayımda izlənə bilirdi.\nGənclər sullar verirdi.\nOnlardan hansısa hansısa universiteti artıq bitirib, hansılarısa hələ ayrı-ayrı universitetlərdə oxumaqdadır, hərəsi bir neçə əcnəbi dili mükəmməl bilir.\nLakin bu mərkəzdə, zənnimcə, onlar həyatlarının ən qiymətli universitetlərindən birini keçirlər.\nBir tərəfdən Səməd Seyidov kimi həm siyasi, həm elmi baxımdan çox bişkin bir insanla daimi təmasdadırlar, o biri yandan mütəmadi olaraq Səməd müəllimin dəvətiylə Mərkəzə qonaq gələn görkəmli alimlər, ictimai xadimlər, siyasətçilər, dil daşıyıcıları ilə görüşə, maraqlı mühazirələri dinləyə bilirlər, üstəlik, həm də onlara təcrübələr, vərdişlər qazanmaq üçün vaxtaşırı Avropa Şurası Parlmaent Assambleyasının sessiyalarını bilavasitə izləmək, Strasburqa, Avropa Evinə ezamiyyətlərə yollanmaq imkanı yaradılır.\nGənclərin rəngarəng sualları bir-birini əvəzləyirdi.\nMəşhur aforizm "Danış, görüm sən kimsən" söyləyir.\nGənclər müxtəlif sullar verirdilər və həmin suallarda mən onların ağıl, bilik, zövq səviyyəsini, dünyagörüşlərinin əhatəsini, maraqlarının geniş dairəsini görürdüm.\nVə çox sevinirdim.\nÇünki mən o saatlarda Azərbaycanın sabahı ilə üzbəüz idim.\nSabahlar içində millətimizi və yurdumuzu irəlilədəcək, dövlətimizi daha güclü etməyi bacaracaq savadlı, mədəni, çalışqan, öyrənməkdən doymayan cavanlarla.\nVə çox fərəhlənir, qürurlanıram ki, belə bir işıqlı gəncliyin yetişməsində, bu vacibdən-vacib, Vətənə və xalqa faydalar verən nəcib yolda mənim əziz dostum professor Səməd Seyidovun da təqdirəlayiq töhfəsi və payı var!\nXorvatiya ilə Azərbayan yığmalarının qarşılaşmasında...sensasion hadisə baş veribmi?...- Sənan Nəcəfovun qeydləri (+FOTOLAR)\nMəğlubiyyətə sevinməzlər... - Tahir Süleymanov (+FOTOLAR)


Məktəb nizamnaməsi necə tərtib olunur? - Ən çox verilən sual - AzEdu.az AZƏRBAYCAN TƏHSİL PORTALI\nAzEdu.az mütəmadi olaraq, direktorların işə qəbul müsabiqəsi, namizədləri maraqlandıran sualların cavabı barədə yazılar yayımlayır. Direktor olmaq istəyənlərə müsahibə zamanı ən çox verilən suallardan biri də ümumtəhsil müəssisəsinin nizamnaməsinin tərtibi ilə bağlıdır.\nMəktəbin Nizamnaməsi necə hazırlanır və qeydiyyatdan keçirilir?\nAzEdu.az məlumat verir ki, Ümumtəhsil müəssisəsinin nizamnaməsi ilə bağlı məsələlər “Ümumtəhsil məktəbinin Nümunəvi Nizamnaməsi”nin təsdiq edilməsi haqqında Nazirlər Kabinetinin qərarında qeyd olunub. Qqanunvericiliyə görə, nizamnamə respublikanın bütün ümumtəhsil məktəblərinin fəaliyyətini tənzimləyir.\nNümunəvi Nizamnamə isə hər ümumtəhsil məktəbi üçün fərdi nizamnamənin hazırlanmasında əsas hesab olunur.\nBələdiyyə və özəl ümumtəhsil məktəbinin nizamnaməsi təhsil müəssisəsinin təsisçisi, dövlət ümumtəhsil məktəbinin nizamnaməsi isə tabeliyində olduğu mərkəzi və ya yerli icra hakimiyyəti orqanı tərəfindən təsdiq edilir.\nHüquqi şəxs kimi dövlət qeydiyyatına alınmış, fəaliyyətinə lisenziya verilmiş və akkreditasiya olunmuş dövlət ümumtəhsil məktəbinin nizamnaməsində edilən dəyişikliklər məktəbin pedaqoji şurası tərəfindən qəbul olunur. Bu dəyişiklikləri tabeliyində olduğu mərkəzi və ya yerli icra hakimiyyəti orqanı təsdiq etməlidir.\nTəhsil Nazirliyi bələdiyyə və özəl ümumtəhsil məktəblərinin nizamnamələrinin təsdiqinə və onlarda edilən dəyişikliklərə rəy verir.\nMəktəbin təsisçisi müəssisənin dövlət qeydiyyatına alınmasına qədər əmələ gəlmiş, onun yaradılması ilə bağlı öhdəliklər üzrə məsuliyyət daşıyır. Ümumtəhsil məktəbi ona mənsub olan bütün əmlakla cavabdehdir.\nQeyd eədk ki, ümumtəhsil müəssisəsinin nizamnaməsində məktəblilərin qəbul olunmuş vahid geyim forması, məktəbin sturukturu, təlim – tərbiyə işinin təşkili, məktəbin idarə olunması, şagird, valideyn, müəllimlərin hüquq və vəzifələri və s. qeyd olunur.


15:53 30-11-2020 216\nYenixeber.org: Bu mövzu ilə bağlı Ankarada yaşayan politoloq, professor Toğrul İsmayılın fikirlərini öyrənmişik:\n- Rusiya bölgədə yerləşdi. Onlar bölgədən ayrılandan sonra ən böyük məqsədləri yenidən buraya yerləşmək idi. Yəni regiona hərbi güc şəklində gəlmək istəyirdilər. İkincisi, Rusiya Qərb ölkələrinə göstərdi ki, bu bölgədə sözü keçən dövlət odur, burada onun dedikləri olur. Yəni siyasi nüfuzunu artırdı. Üçüncüsü, Rusiya bu addımı ilə həm də Ermənistan üzərində siyasi təsirini və nəzarətini bir qədər də gücləndirdi.\n- Əvvəla, fransızları anlamaq üçün fransız olmaq lazımdır. Məşhur deyim var: fransızlar bir çox məsələlərə fransız qalır. Bu, nə deməkdir? Yəni xəbərləri olmur. İş bitdikdən sonra ayılıblar və “biz də varıq” demək üçün Senat belə qərar qəbul edib. Görün nə dərəcədə nifrət var ki, Senatda 306 senatordan yalnız biri bu qərarın əleyhinə çıxır. Bəzən deyirlər ki, Senatın qətnaməsi erməni lobbisinin təzyiqi altında qəbul olunub. Xeyr, mən belə düşünmürəm. Əvvəlki illərdən də aydın görünürdü ki, Fransa bölgədə öz siyasətini Ermənistan üzərindən aparmağa çalışır. Bu qərar da onun göstəricisidir. Bu qətnamə bir tərəfdən “bizdə varıq” mənasını verirsə, digər tərəfdən də Nikol Paşinyana dəstək məqsədi güdür. Habelə bu, Türkiyəyə təzyiqdir. Əslində bu, Fransanın Türkiyəyə uduzduğu yeganə münaqişə nöqtəsi deyil. Daha dəqiqini desək, iki böyük dövlət -Türkiyə və Rusiya Fransanı rəsmən Cənubi Qafqazdan qovublar. 10 noyabr anlaşması həm də bu deməkdir. Baxmayaraq ki, Fransa həmçinin ATƏT-in Minsk Qrupunun həmsədridir. Artıq fransızlar, eləcədə digər heç bir ölkə bu prosesdə yoxdur. Bu mənada Fransanın çığır-bağırtısı arxadan atılan daşa bənzəyir. Senatın qərarının da heç bir hüquqi əsası yoxdur. Sadəcə, öz içindəki nifrət və kini bu şəkildə tökür. Əlbəttə, bu gediş həm də bir siyasi oyundur.\n- Yox, problem birdəfəlik həll edilmir. Yuxarıda dediyim kimi, buna bir qədər zaman lazımdır. Problem nə zaman olmayacaq? Azərbaycan və Ermənistan arasında sülh anlaşması imzalananda. İkincisi, Azərbaycan ərazisindən xarici dövlətlərin sülhməramlılarının çıxması məsələsidir. Üçüncüsü, birgəyaşayışın təmin edilməsidir. Bu, azərbaycanlılar üçün asan məsələdir, çünki ermənilər bizim ərazidə yaşayırlar. Qarabağda ermənilərin aqressivliyi nə dərəcədə azalacaq, nə dərəcədə Azərbaycan vətəndaşı kimi yaşamağa meyl göstərəcəklər kimi suallar var. Onlar maraqlıdırlar ki, rus əsgərləri getməsin, proses uzansın. Yalnız bu məsələlər tam həll edildikdən sonra deyə bilərik ki, bölgədə sabitlik hökm sürür. İndi isə bunu demək hələ tezdir.(azpolitika)


İndoneziya təyyarəsi “tamamilə dağılıb”\nİki gün öncə İndoneziyanın şərqində qəzaya uğramış təyyarə “tamamilə dağılıb” Qəza yerində indiyədək 38 cəsəd tapılıb. Məlumatı avqustun 18-də rəsmilər yayıb.\nSıx meşəlik və dağlıq ərazidə kiminsə sağ tapılacağına ümid az idi. Təyyarə pis hava şəraiti ucbatından qəzaya uğrayıb.\nRəsmilər təyyarənin tamamilə dağıldığını, bir hissəsinin isə yandığını bildirir.\nTəyyarədə cəmi 54 nəfər olub. Onlardan 49-u sərnişin, beşi heyət üzvü idi. Hava pis olduğundan tapılan meyitlərin evakuasiyası da mümkün deyil.\nTəyyarədəki 470 min dolların taleyindən də xəbər yoxdur. Həmin vəsait yoxsul ailələrə çatdırılacaqdı.


Darıxmağın şeiri - Vaqif Yusifli yazır... | MANERA.AZ » Manera.Az\nDarıxmağın şeiri - Vaqif Yusifli yazır... | MANERA.AZ\n“Bəzən heç nəyə əl vurmadan baş götürüb getmək istəyir, adam. Yaşamaq üçün çoxdur bu ömür, inanın mənə. “Narahat olma, düzələr”ə qalır üç yüz altmış beş gün həyat. Hər addımda qarşına çıxan dolanbac yollar və it günündə yaşamaqdan başqa bir şey deyil, dünya. Ala-toranlıqda\nümid gəzməkdi bir cib sıxıntıyla, əlləri boş, hədər yerə gün yandırmaqdı, mənəvi işgəncədi...”\nGənc şair - 24 yaşlı Ruzbeh Məmməd ”365gün” adlı şeirlər kitabı müəllifin bu sözləriylə bitir. Gəlin, bu kitabı başdan oxuyaq!\nDarıxmaq insanın mənəvi sıxıntıyla düçar olması, nədənsə bezməsi, təngə gəlməsi, narahtçılıq içərisində yaşaması, bütün bunları ürək ağrısı ilə hiss etməsidir. İnsan kimin üçün darıxar? Qürbətdə olanda Vətən üçün darıxar... Arzularının həyata keçmədiyini görəndə yaman darıxar. Yaxın adamından,dostundan, sevgilisindən ötrü darıxmağı da təbiidir. Həyatında uğursuz anlar, bədbəxt hadisə baş verərsə, bir könül həmdəminə ehtiyac duyursa, darıxar, üzülər. Bunlar insanın təbii yaşantılarıdır. Zaman-zaman Azərbaycan şairlərinin şeirlərində də darıxmaq hissinin poetik çalarları ilə rastlaşmışıq.\nMərhum ədəbiyyatşünas Məsud Əlioğlunun belə bir kitabı var: ”Darıxan adamlar" (iki cilddə, Bakı, "Təhsil" nəşriyyatı - 2009). Bu adı həmin kitaba kim seçib, deyə bilmərəm.A mma o kitabda Azərbaycan ədəbiyyatının klassiklərindən, onların yaradıcılığından söz açılır. Ümumən Azərbaycan ədəbiyyatının keçdiyi yolu (Nizamidən Cabbarlıya qədər) DARIXAN ADAMLARin həyat fəsəfəsi, dünyaya baxışı kimi izah etmək Məsud müəllimin metodoloji prinsipi idi. Bu konteksdə darıxmaq öz adi, lokal mənasından sıyılır. Geniş bir məna kəsb edir, düşünmək mövcud və real həyatla barışmamaq, gələcək haqqında xoş xəyallara dalmaq, daxili-mənəvi təkamül prosesi keçirmək yazıçıların təsvir etdiyi qəhrəmanların məramına çevrilmişdi. Ona görə də, 24 yaşlı bir gəncin – cavan bir şairin darıxmaq hissini də təbii qəbul edək və görək onun şeirlərinə səpələndiyi bu sıxıntı, bu narahatlıq hardan doğur. Bütün bunlar niyə mənəvi işgəncəyə aparıb çıxarır? Axı darıxmağın da sonu olmalıdır. İnsan bütün ömrü boyu sıxıntı içində yaşaya bilməz, həyatı ancaq darıxmaq hissinə bürümək olmaz. Bu, bir insanın ömrünün faciəsinə yol açar. Yox əgər bu darıxmaq daha gözəl arzularla və işiğa doğru can atmaqdırsa, onda darıxmağa dəyər.\nRuzbeh elə birinci şerində öz darıxmaq “fəlsəfəsini” ortaya qoyur.\nUzaq düşəsən qəfil qohumundan, yadından,\nXəbər tutmaya kimsə olduğun ünvanından,\nQeybə çəkildiyini sənin öz qadınından\nBir başqa kəs duymaya, danışanın olmaya,\nÖldürəsən özünü, qarışanın olmaya...\nQovmaya bir pişiyi, küçənin azğın iti,\nOyatmaya süd satan, səni səhərlər qəti,\nÖmür də çox olmaya, ola lap müvəqqəti,\nNə əlli, nə altmış, çox da yaşın olmaya,\nYatasan torpaq altda qəbir daşın olmaya...\nTəbii ki, son dərəcə pessimist, decadent bir “xülya”.\nHava çatışmır onun təsvir elədiyi lirik qəhrəmana.\n”Birdən adam insafsızca darıxmağa başlayır,\nElə darıxırsan ki, lap it kimi.\nKüçədə cütləşən itlərin səsindən,\nSəhv düşən telefon zənglərindən...\nRuzbehin şeirlərini işığa doğru can atan, amma hələ o işığın harada olduğunu dərk etməyə cəhd edən bir gəncin qaranlıqdakı vurnuxması, çabalaması kimi yozmaq istəməzdim. Onun həyat məramı adilikdən, cansıxıcı həyatdan bezən və bu yaşayış tərzini qəbul etmək zorunda olmayan bir insanın-yeniyetmə bir gəncin etirazlarından, ”daha belə yaşamaq olmaz” düşüncəsindən doğur. Hər şeydən bezmək, sevgidən usandırıcı bir tərzdə yorulmaq, ya da imtina etmək həddinə gəlib çatmaq,”hər gün ölümün içinə dik baxmaq”, amma “vaxtım yoxdur ölməyə” deyib intihar haqda da fikirləşmək…göründüyü kimi,bizim pessimist gəncin daxili dünyası bu cür əndişələrlə sıx-sıx ilgilidir.Doğrusu,lirik qəhrəmanın yaşayımmı,ölümmü?dilemması qarşısında bu təhər çabalaması heç də qəribə görünmür. Bu, bir gəncin yaşantılarıdır...\nAtın boran, qışa məni,\nTutdurun qarğışa məni.\nVurun dağa, daşa məni,\nMənim canım çıxan deyil...\nNə qədər zillət görmüşəm,\nNə ağır dəhşət görmüşəm,\nAyrılıq, həsrət görmüşəm,\nÜrəyim darıxan deyil...\nElə vurdu, əzdi məni,\nÖz içimdə gəzdi məni,\nO qədər ki üzdü məni,\nTaa üzümə baxan deyil...\nÜmidlərim tağdı hələ,\nBağ bildiyim, dağdı hələ.\nRuzbeh Məmməd sağdı hələ,\nA dünya, yıxılan deyil...\nFikrimcə”deyil”adlı bu şeir Ruzbeh Məmmədin pessimist şeirlərindən seçilir və bu şeirdə sanki həyatdan,yaşadığı mühitdən bezən bir gəncin ona əzab verən düşüncələrindən qurtulmaq istəyi ifadə olunur.\nRuzbehin şeirlərində bir-brini inkar edən məqamlar diqqətdən yayınmır,bunu normal hal hesab etmək olarmı?Zənnimcə yox!Təbii ki ,insanın həyat yolu birbaşa düzxətli ola bilməz,yolu gedərkən maniələr,çətin anlar da yaşana bilər.Amma fikirləşirsən ki sən o yolu getməlisən.Ruzbeh isə bir tərəfdən\nÖzüm də bilmirəm gedirəm hara,\nQaçıram dərdimə çatıb gedirəm.\nÖmürlük köçürəm lap uzaqlara,\nSəni birdəfəlik atıb gedirəm.\nBu,2013-cü ilin şeiridir.2014-cu ildə isə Ruzbeh”...sənin üçün yazılan şeir”də başqa bir ovqat aşılayır.Bu da sevgi şeiridir,amma ayrılıqdan,çıxıb getməkdən söhbət getmir.\nGülüşünə, baxışlarına sarılıram.\nMən hər şeyi sənlə ölçürəm,\nSən gözəlsən, hamı çirkindi,\nSən gül qoxulusan, güllərin ətri yoxdur...\nÜzümdə saçlarının gül ətri,\nBağışla məni o, iki kəlmə söz xatirinə\nSuçumu boynuma alaram!\nbağışla ki, səni çox sevirəm...\nƏlbəttə, kimsə etiraz edib deyə bilər ki, sevənlər arasında belə hallar; bir gün imtina, sabah yeniən qayıdış, başqa birisi gün yenə imtina mümkündür və ümümiyyətlə, bu hissi yaşayanlar üçün belə ”çevrilmələr” təbiidir. Amma sevgi deyilən o duyğu, o müqədəs və ali hiss başlanğıcdan sona qədər sabit, dəyişməz bir xassəyə malik olmalıdır. Məsələ heç də belə ”çevrilmələr"də deyil, sevginin insana təsiri, ona aşıladığı və onu saflaşdıran, daxilən təmizləyən və yeniləşdirən nə varsa odu sevgi. Ruzbehin "bu sevgi" adlı şeiri var. O sanki lirik qəhrəmanın ikili düşüncələrinə xitam veirir. Fikrimcə, bu şeirdə Ruzbeh bütün ikili fikirlərinə son qoyur, öz anlamında əsl sevginin nə olduğunu açıqlayır. Amma bu şeirdə iki yöndən münasibət bildirəcəm.\nMənim üçün hər gün, hər gün\nTək səni sevməkdi sevgi.\nGözümə dolan ümidi,\nSon damla qalan ümidi\nSevərək, xərcləməkdi sevgi.\nBurada "ümidi xərcləmək” ifadəsi ilk baxışda etiraz doğura bilər, amma maraqlı ifadədir...\nBiləm ömrümün hər anı\nUnuda kaş hamı, hamı.\nMən unudub hər insanı\nBir səni görməkdi sevgi.\nBu misralar arasında səlislik zəifləyir, sözlər arasında dolaşıqlıq nəzərə çarpır, üç misrada ifadə olunan fikir şeir qiyafəsində deyil, amma “bir səni görməkdi sevgi” misrası o üç misranın günahını yuyur.\nHər şeyin daşını atıb,\nBütün işimi unudub,\nCanımı dişimə tutub\nGötürüb gəlməkdi sevgi.\nÜrəyimin lap dibinə,\nAtam bir düşmən sevinə.\nƏlimi salıb cibimə,\nGül ala bilməməkdi sevgi.\nQılıb namazın hər qızın,\nGirib ürəyinə bir qızın,\nQapı-qapı qışı, yazı,\nDöyüb dilənməkdi sevgi.\nBu misralarda bəzi çatışmazlıqlar gözdən yayınmır. ”Ürəyimin lap dibinə, Atam bir düşman sevinə” misraları kommunikasiya nəzərə çarpmır. Hər qızın namazını qılmaq nə deməkdi? (Qeyd edim ki, gələcək şeirlərində Ruzbeh şeir dilinə xüsusi diqqət yetirməlidir.) Ruzbehin sevgi nədir? sualına nisbətən doğru cavabı səsələnsə də, o, bu şeiri yaxşı cilalamayıb. Amma onun ilk kitabında hər misrası, hər bəndi yerində olan nümunələr az deyil. Xüsuilə, ünlü şairəmiz Fərqanə Mehdiyevanın kitaba yazdığı ön sözdə sitat kimi seçilən nümunələr Ruzbehin ən yaxşı səlis şeirləridir. Amma mən ”olmadı” şeirini şeir texnikası baxımından ən uğurlu hesab edirəm:\nQollarım qırıldı düşdü,\nTutub bağlayan olmadı.\nÖldüm mən, beləcə öldüm,\nDi, gəl ağlayan olmadı...\nBu eşqimə, bu sevdama\nƏridim tək dama-dama.\nSığındım bir uçuq dama,\nGəlib yoxlayan olmadı...\nAtam oğlu çap atını,\nAç həyatın iç qatını.\nBu dünyanın saatını\nTutub saxlayan olmadı...\nTəbii ki, mən də Fərqanə xanım kimi ona İŞIQ, sözünün, sevginin işığını arzulayıram. Amma bir qədər fərqli. O işığı ki dünyadan heç vaxt əskik deyil, hər an qarşına çıxır. Səni pessimist olmaqdan yalnız öz içində qıvrılmaqdan, boğulmaqdan xilas edir, o, işığı ki, sənin içindədir. Sən onu dünya işığına çıxarmalısan. Sənin ürəyinin işığı səni şair eləyib. O işığı yarat!\nÖzümə gəlməyim gəlir... | MANERA.AZ\nAŞİQ OL - ağla, durul, şeir yaz...- MANERA\nNurullah Ataç _"Sevgi şeiri istəyirik"- (ESSE)